hənbəli - Просмотр профиля: "Лайки" - 313NEWS.NET - FORUM\n→ Просмотр профиля: "Лайки": hənbəli\n#13383 "Əmr sahiblər" kimlərdir?\nНаписано hənbəli 26 Июль 2009 - 17:33\nMasiyyətdən təmiz olan heç bir alim tanımıram..\n#13377 "Əmr sahiblər" kimlərdir?\nНаписано hənbəli 26 Июль 2009 - 17:24\nRabbani alimlər... haqqı dəstəkləyən alimlər...hər bir alim yox!\nBir də onu qeyd edim ki, "əmr sahiblərinə tabe olun" ayəsi ümumi ayədir, "masiyətdə itaət yoxdur" hədisi bu ayəni təxsis edir. Ona görə də alimin batil fikirlərində ona tabe olmaq caiz deyildir. Həm də hakimin masiyətə əmrində də tabe olmaq caiz deyildir.\n#12490 Quranın təhrif olunduğuna inanan\nНаписано hənbəli 19 Июль 2009 - 17:42\n#12257 İmamlar yoxsa peyğəmbərlər\nНаписано hənbəli 16 Июль 2009 - 17:12\nƏvvəla bəzi peyğəmbərlər də imam olublar. İkincisi isə, əgər Siz məhz şiə imamlarını nəzərdə tutursuzsa onlar yalnız peyğəmbərin dedikləri və onun gətirdiyi şəriətə əsasən nəsə deyiblər. Şəriət Allahdandır və peyğəmbər də Allahın əmr etdiyini deyib. İmamlarda həmçinin.\nSizin rəvayətləriniz bu dediklərinizi inkar edir. Çünki rəvayətlərinizdə gəlir ki, imamlar mələklərlə danışır, onlardan elm alır...yəni, başqa dillə desək imamlarınız elmlərini vəhy yolu ilə alırlar.\nSizə bu inandırıcı gəlmir? Məgər İsa (ə) hələ bələydə olarkən danışmadı? 5 yaşında senaqoqda öz yahudi ravinlərin səhvlərini onlara açıqlamadı?\nBəs necə olur ki, Siz Əbu Hüreyrənin süd əmər uşağın anasına ağıl öyrətməsi hədisini qəbul edirsiz, amma imamın bacarığına inana bilmirsiz?\nUşağın danışması əhli-sünnət alimləri tərəfindən bir şeyin doğruluğu üçün Allahdan bir ayətdir. 5 yaşında senaqoqda yəhudi ravinlərinə səhv tutmaq isə israiliyyatdır. Dəlil sayılmaz. Həmin danışan uşaqlar bir ayət olaraq danışıblar və bununla Allah öz nümayəndələrinin doğruluğunu göstərmişdir. Lakin heç kəs həmin uşaqdan elm almayıb və həç kəs həmin uşaqlara yazıb fətva soruşmayıblar. Heç kəs həmin uşaqları həmin vaxtı peyğəmbər kimi qəbul etməmişdir, çünki bilirik ki, İsaya peyğəmbərlik orta yaşlarında verilib.\nAllah-təala 32:24 deyir: Biz onlardan (İsrail oğullarından) əmrimizlə (insanlara) haqq yolu göstərən rəhbərlər (imamlar) təyin etmişdik. Allah öz elmini və əmrlərini bir neçə yolla göndərir. Kiminləsə Özü danışır, kiməsə mələyi göndərir, kiməsə yuxuda vəhy edir, kiməsə də ayıqlığında. O istədiyi insana vəhy və ya ilham göndərə bilər.\nBurada iki ehtimal var.\nAyədə qəsd olunan rəhbərlər Davud və Süleyman kimi peyğəmbərlərdir.\nİkincisi isə adil rəhbərlərdir.\nBirinci olarsa, onlara vəhy gəldiyi üçün onlara peyğəmbər deyilir.\nİkincilər isə sadəcə adil rəhbərlərdir, onlara vəhyin gəlməsi və ya ilham olunması barədə dəlil yoxdur. Amma hər bir kəs ilham ala bilər, Allah dilədiyi kəsi ilhamla doğru qərara yönəldə bilər. Lakin belə bir ilhamı təyin etmək mümkün deyildir. Yuxuda isə irşad olunmaq peyğəmbərlərin anlaya biləcəyi bir şeydir, peyğəmbərlərdən başqa kəslər ehtimal edə bilərlər, lakin yəqinliklə söyləməkləri üçün Allah nəzdindən onlarda elm olmalıdır.\nTURK это нравится\n#11489 Vəhhabilərin "allah"ı\nНаписано hənbəli 05 Июль 2009 - 16:59\n"Qardaşım, əgər ilk dövrün alimləri bu hədisləri səhih adlandırıblarsa bu o demək deyil ki, biz də bu gün onları o cür qəbul edirik. Bizdən fərqli olaraq Siz hədis əhlisiz və aqidənizi hədislər üzərində qurursuz. Bəs nəyə əsasən Siz Quran ayələrinin zahiri mənasını götürürsüz, amma hədisləri şərh edirsiz?"\nƏgər sizin ilk dövr alimləriniz hədisləri qəbul edirsə və sizə görə bu problem deyilsə, o zaman nə üçün eyni məntiqi bizim üçün də tətbiq etmirsiz?! Yəni, Abu Sufyan burada bir iki şey nəql edir və bütün sünnilər Allahının sanki "cavan, üzü tüksüz, gur və buruq saçlı" olmasına etiqad etdiyini qələmə verir. Yoxsa burda yazdıqlarının nə faydası var ki?\nƏhli-sünnət alimlərində belə bir qayda var. İstər Quran ayələri olsun, istərsə də səhih sünnət olsun! Qaydaya əsasən mütəşabih dəlilləri zahirinə görünə qəbul etmək lazımdır, lakin əgər dəlillər bunların təvilinə imkan verirsə, o zaman təvil edirik. Yəni, biz etiqad edirik ki, məhdud əqlimiz ilə Allahın dərk edə bilmərik və məhdud əqlimiz ilə Allahın özünü vəsf etdiyi şeyləri həqiq mənalarına oturda bilmərik. Belə şeylər yalnız dəlillərlə isbat olunur. Ona görə də qarşımızda bu gün mütəşabihlər haqqında saysız firqələr vardır və hər biri öz ağlına görə təvil edirlər. Biz isə ən əmin və ən arxayın yola üstünlük veririk. Bu isə daha yuxarıda izah etdiyim yoldur. Yəni, bütün bunların hamısına iman gətiririk...Allah iki əlimlə yaratdım deyirsə, biz də deyirik ki, Allah iki əli ilə yaratmışdır...Eyni zaman da çox güclü vurğu ilə vurğulayırıq ki, bu əl keyfiyyətini, həqiqətini bilmədiyimiz bir sifətdir. Şəkksiz, şübhəsiz ki, Allah cism deyildir, orqanlardan, hissələrdən ibarət deyildir. Heç bir şeyə bənzəməz...Kim onu məxluqa bənzədərsə küfr etmişdir və millətdən çıxmışdır. Bu çox sadə bir şeydir, lakin problem bizim ağlımızdadır... "əl" deyən kimi ətdən, sümükdən ibarət bir əl ağlımıza gəlir. Necəki şeytan deyən kimi ağlımızı iki buynuzlu, quyruqlu əcaib bir məxluq gəlmir. Çünki daha əvvəl belə bir şey görməmişik və öz ağlımıza uyğun şəkildə təsəvvür edirik. Necəki hal hazırda dünyanın ən fantaziyalı mütəfəkkirləri, yazarları science-fiction sahəsində kitab yazarkən yeni bir şey gətirə bilmirlər. Hamısı bir-birinə bənzəyir, şünki ağıl daha əvvəl gördüklərinə əsaslanır. Daha əvvəl dediyim kimi, bu sadəcə ağlımızın məhdud olmasından ibarətdir. İnsan öz ağlına əsasən Allahın ayələrini inkar etməkdən qorxmalıdır. Görəsən kim deyə bilər ki, Allah Adəmi iki əli ilə yaratmamışdır? Halbuki Allah özü bunu bizə xəbər verir. Əgər əl qüdrət mənasında olsaydı, o zaman 1. Allah nə üçün sayla məhdudlaşdırmışdır. 2. O zaman Allahın sözündə heç bir fayda qalmır, o zaman Adəmin yaradılşı ilə digər yaradılışlar arasında heç bir fərq qalmaz. Elə ona görə də İblis Allaha deyə bilər ki, "Məni də iki əlinlə yaratmısan?!" Bu ərəb dilini bilənlər üçün aydın bir məsələdir...\nBizim məzhəbimiz budur, bunda təşbih və təcsim yoxdur.\nUserlərdən biri soruşdu ki, yuxarıda yazdığım məzhəblərin hamısı mı, əhli-sünnət məzhəbləridir? Cavab budur ki, xeyr...yalnız sonda qeyd etdiyim məzhəb əhli-sünnətin məzhəbidir və ilk dövr alimlərə nəzər salan bunu görəcəkdir. Daha sonradan isə bəzi alimlər dəlilsiz təvilə baş vurmuşdur. Lakin cəhmiyyə, mötəzilə və mücəssimə məzhəbləri əhli-sünnətdən sayılmaz. Bəzi alimlər ümumi mənada əşariləri əhli-sünnətə daxil edir, lakin xüsusi mənada isə əhli-sünnətə aid deyillər.\nQERIBAN это нравится\n#11488 Vəhhabilərin "allah"ı\nНаписано hənbəli 05 Июль 2009 - 16:38\nal-Fath'in salamını almağı unutdum, çox üzr diləyirəm. Əleykum əssələm va rahmətullahi va bərakətuh\nAbu Sufyan adlı user elə zənn edir ki, mən hədislərin münkər olduğunu deyə bilmirəm. Bu mənanı haradan çıxardığını anlamıram, amma nəsə... burada alimlərimizin bu hədislər haqqındakı fikirlərini yazıram, alimlərimiz bu hədisləri münkər sayırlar. Aşağıda təfsilatı ilə izah etmişəm.\nİbn Abbasdan gələn rəvayətlər Həmməd bin Sələmə ətrafında dövr edir. Onun bu rəvayətlərinə etimad olunmayacağını bir neçə tərəfdən isbat etmək olar.\n1.\təl-Beyhəqi’nin dediyi kimi Həmməd bin Sələmə yaşlandıqda hafizəsi korlanmışdır və bu hədisləri nə zaman rəvayət etməsi məlum deyildir.\n2.\tİmam əl-Buxari onun hədislərini tərk etmişdir, çünki ona görə Həmməd bin Sələmə çoxlu xəta edən ravidir, lakin Muslim ictihad edərək Sabit’in ondan hafizəsi korlanmamışdan əvvəl rəvayət etdiyi hədislərini qəbul etmişdir. Bu hədislərin sayı isə on iki dənədir və şahid qismində rəvayət olunmuşdur.\n3.\tİbn Sad “ət-Tabəqat əl-Kubra” əsərində (7/282) onun haqqında deyir: “Münkər hədislər rəvayət edir” və İmam əz-Zəhəbi “əl-Mizan” kitabında (2/364) rəvayət yollarını qeyd etdikdən sonra deyir: “Bu, Həmməd’in rəvayət etdiyikləri içində ən münkəridir.” Daha sonra deyir: “Əgər bu rəvayətlər səhih olsaydı, yuxuda görmək kimi bir görmə olardı.”\n4.\tHəmməd bin Sələmə sifətlər haqqında tək başına bir çox hədis rəvayət etmişdir və bu hədisləri ondan başqa heç kəs rəvayət etməmişdir. İbn Adiy “əl-Kamil” əsərində bu hədislərdən bir neçəsini qeyd etmişdir və bu hədisi də onların arasında zikr etmişdir.\n5.\tHəmməd bin Sələmə’nin Basra əhlindən rəvayətlərində zəiflik vardır. Ona görə də İbn Tahir “Şurut əl-Əimmə əl-Xamsə” əsərində (bax: əl-Ğumari, “Qavlul-Əsəd”, səh: 27) deyir: “Buna əsasən Muslim, Həmməd bin Sələmə’nin hədislərini rəvayət etməkdə üzrlü görülür, çünki o, onun Sabit əl-Bənani, Əyyub əs-Səxtəyani kimi məşhurlardan rəvayət etdiklərini kitabına almışdır. Çünki Hamməd daim Sabit’in yanında olmuş və onunla uzun müddət dostluq etmişdir, beləki Sabit’in səhifəsi, hafizəsi korlanmamışdan əvvəl olduğu kimi hafizəsi korlandıqdan sonra da onun zikrində və hifzində qalmışdır. Lakin onun basralılardan rəvayət etdiyi hədislərə gəldikdə isə, Muslim onlardan rəvayət etdiyi hədislərdən heç birini kitabına almamışdır, çünki onun basralılardan rəvayətlərində çoxlu ğarib hədislər vardır. Bu isə onların hədisləri üzərində çox az çalışması səbəbilədir.” Bu hədisi isə o, Qatədə’dən rəvayət etmişdir, Qatədə isə Basra əhlindəndir və hədis isə həmin ğariblərdəndir. İmam Muslim “ət-Təmyiz”də deyir: “Hamməd bin Sələmə, Qatədə’dən rəvayətlərində çoxlu xəta edir.” (bax: İbn Racəb, “Şərh İləl ət-Tirmizi”, 2/508)\n6.\tHamməd elmdə böyük bir alim olmasına baxmayaraq, bir çox vəhmləri olmuşdur. əz-Zəhəbi onun haqqında deyir: “Onun vəhmləri vardır.” Bu isə siqa və böyük alim olmasına baxmayaraq, bir çox kəsin qurtula bilmədiyi bir şeydir.\nVəhm və xəta belə alimdən gözlənilə bilər. Onun məhz bu hədislərdə xəta etməsini isbat edən dəlillərlə qarşılaşdıqda isə xəta etdiyini əminliklə söyləyə bilərik. Bu dəlillərdən biri onun Sabit’dən, onun da Ənəsdən rəvayət etdiyi hədisdir. əd-Dəraqutni “əl-Əfrad”da deyir: “Əbu Bəkr Əhməd bin İsa əl-Xavvas bizə rəvayət etdi, Sufyan bin Ziyad bin Adəm bizə rəvayət etdi, Əbu Rabiə Fəhd bin Auf bizə rəvayət etdi; Hamməd bin Sələmə bizə Sabit’dən, o da Ənəsdən rəvayət etdi: Allahın Elçisi – salləllahu aleyhi va səlləm – dedi: “Rəbbimi ən gözəl surətdə gördüm.” Lakin bu hədisi Hamməd bin Sələmə’dən rəvayət edən Fəhd bin Auf’dur və o, zəifdir. Bura qədər dediklərimiz Hamməd bin Sələmə ilə bağlı idi.\nSənədin digər illəti isə Qatədə’dir. Qatədə isə tədlis etməyinə görə məşhurdur. əl-Hafiz İbn Hacər onu “Tarif Əhlit-Təqdis bi Məratibil-Məfsufin bit-Tədlis” adlı kitabında (səh: 102, Dar əl-Kutub əl-İlmiyyə, hicri 1405) müdəllislərin üçüncü təbəqəsinə aid etmişdir. Bu təbəqələr arasındakı fərqi bilməyən müsəlmanlar üçün bunu elə əl-Hafiz İbn Hacərin öz sözləri ilə izah edək: “Bu kəslər çox tədlis edənlərdir və açıq şəkildə hədisi eşitdiklərini bildirmədikcə imamlar onların hədislərini dəlil olaraq qəbul etmirlər. İmamlardan bəziləri ümumiyyətlə onların hədislərini rədd edir, bəziləri isə qəbul edir.” əş-Şubə deyir: “Qatədə’nin ağzına baxardım və əgər “həddəsənə” desə hədisini yazardım, əks təqdirdə yazmazdım.” (bax: əl-Ğumari, “Qavlul-Əsəd”, səh: 29) Bu hədisdə də Qatədə bu hədisi eşitdiyini bildirməmişdir, əksinə “ananə” ilə rəvayət etmişdir.\nDigər illət isə hədisin iztirablı olmasıdır. İkrimə bəzən bunu İbn Muaz bin Afra’dan rəvayət edir. İbn Muaz isə məchuldur. Elə əl-Qadi Əbu Yalə özü “İbtal ət-Təvilət” kitabında İmam Əhmədin bu barədə sözünü nəql etmişdir. Əhməd deyir: “İsnadında iztirab vardır.” (bax: “İbtal ət-Təvilat”, 1/140)\nBu hədis həm də başqalarının İbn Abbasdan rəvayət etdikləri hədisdən çox fərqlidir. Buna görə də Şeyx Nasiruddin əl-Albani – rahiməhullah – “Muxtəsar əl-Uluv”da (səh: 118) İmam əz-Zəhəbi’nin hədisin sənədini “ceyyid” saymasına etiraz edərək deyir: “Müəllif – rahiməhullah – isnadın zahirinə baxmış və onu güclü saymışdır, çünki onu Əhməd yolu ilə gətirmişdir; Əsvad bizə rəvayət etdi; Hamməd bin Sələmə bizə Qatədə’dən, o İkrimədən, o da İbn Abbas’dan rəvayət etdi. Bütün ravilər siqadır, hamısı Muslim’in raviləridir. Lakin Hamməd bin Sələmənin böyüklüyü və qüdrətinə baxmayaraq, Sabit’dən başqasından rəvayət etdikləri hədislərdə problem vardır. Buna görə də Muslim onun yalnız Sabit’dən rəvayət etdiklərini kitabına almışdır. Buna görə də əl-Hafiz “ət-Təqrib”də deyir: “Siqadır, abiddir, Sabit’dən rəvayətdə insanların ən güclüsüdür.” Həyatının sonunda hafizəsi dəyişmişdir və Hişam əd-Dustavai’nin rəvayətinə həm sənəd, həm də mətn baxımından müxalif olmuşdur...”\nHədis İbn Abbas’dan başqa yolla da rəvayət olunmuşdur. ət-Tabərani “əs-Sünnə”də deyir: “Əli bin Said ər-Razi bizə rəvayət etdi: Əhməd bin İbrahim əd-Duruqi bizə rəvayət etdi; Həccac bin Muhamməd bizə İbn Cureyc’dən, o da Dahhək’dən, o da İbn Abbas’dan rəvayət edir...”\nBu hədis bir neçə səbəbə görə səhih deyildir.\n1.\tət-Tabərani’nin şeyxi Əli bin Said ər-Razi hafiz olsa belə, alimlər onu zəif saymışdır. İbn Yunus deyir: “Alimlər onu zəif saymışlar.” Həmzə bin Yusuf deyir: “əd-Dəraqutni’dən onun haqqında soruşdum, dedi: “Hədisində bir şey yoxdur, elə hədislər rəvayət etmişdir ki, onları mutabi qismində belə istifadə etmək olmaz.” Sonra dedi: “Nəfsimdə ona qarşı bir şey vardır. Misirdəki əshabımız onu zəif sayıblar” və əli ilə işarə edərək dedi: “o, belədir...belədir...” və əlini silkələyərək “o, siqa deyildir” dedi. (bax: əl-Hafiz İbn Hacər, “Lisənul-Mizən”, 4/231)\n2.\tİbn Cureyc mudəllisdir. əd-Dəraqutni deyir: “İbn Cureycin tədlisindən uzaq durulmalıdır, çünki onun tədlisi çox qabihdir. Yalnız zəif ravilərdən eşitdiyi hədislərdə tədlis edir.” Tədlis etdiyi zəif ravilərə İbrahim bin Əbi Yəhya, Musa bin Ubeydə və digərlərini aid etmək olar. Bu hədisin sənədində də “ananə” ilə rəvayət etmişdir. İmam Abdullah bin Əhməd deyir: “İbn Cureycin rəvayət etdiyi hədislərdən bəziləri uydurma hədislərdir, çünki İbn Cureyc kimdən hədis rəvayət etdiyinə fikir verməzdi.” əl-Xalləl bu sözlərin eynisini əl-Əsrəmdən nəql etmişdir.\n3.\tHəccac bin Muhamməd ömrünün axırında hafizəsi korlanmışdır. Yəhya bin Main onun hafizəsinin korlandığını görmüş və oğluna demişdir: “Onun yanına heç kəs getməsin!”\nKeçək Umm Tufeyl’in rəvayətinə.\nəl-Xatib “Tarix Bağdad” kitabında (13/311) Nueym bin Hamməd’in tərcümeyi-halında deyir: “əl-Həsən bin Əbi Bəkr və Osman bin Muhamməd bin Yusuf əl-Alləf bizə xəbər verdi; onların ikisi də dedi: Muhamməd bin Abdullah bin İbrahim əş-Şafi bizə xəbər verdi; Muhamməd bin İsmayıl – və o, ət-Tirmizi’dir – bizə rəvayət etdi; Nueym bin Hamməd bizə rəvayət etdi; İbn Vəhb bizə rəvayət etdi; Amr bin əl-Haris bizə Said bin Əbi Halal’dan, o da Mərvan bin Osman’dan, o da Uməra bin Amir’dən, o da Ubey bin Kəb’in xanımı Umm Tufeyl’dən rəvayət edir ki, peyğəmbəri – salləllahu aleyhi va səlləm – belə deyərkən eşitmişdir: “Rəbbini yuxuda ən gözəl surətdə, gur saçlı gənc, ayağında xuf və üstündən qızıl ayaqqabı, üzündə qızıl örtük olaraq görmüşdür.” Bunu ət-Tabərani “əl-Kəbir”də (25/143), əl-Beyhəqi “əl-Əsma vas-Sifat”da (səh: 446-447) və İbnul-Cəvzi “əl-Məvduat”da (1/125) rəvayət etmişdir. əl-Buxari (bax: əl-Buxari’nin “ət-Tarix” əsəri; 6/500), Əhməd bin Hənbəl, Yəhya bin Main, ən-Nəsai (bax: “Tarix Bağdad”, 3/311) və İbn Hibban (“əs-Siqat”, 5/245) bu hədisi tənqid etmişlər. əl-Hafiz İbn Hacər “Təhzib ət-Təhzib”də (10/95) deyir: “Bu hədisin mətni münkərdir.”\nYəhya bin Main bu hədisi rəvayət etdiyinə görə Nueym bin Hamməd’i tənqid etmişdir. Abdulxaliq bin Mənsur deyir: “Yəhya bin Main’i gördüm, sanki Nueym bin Hamməd’i Umm Tufeyl’in ruyə hədisinə görə ayıblayırdı. Belə deyirdi: “Belə bir hədisi rəvayət etməsi ona yaraşmır.”\nBu hədisin sənədində Mərvan bin Osman vardır. əl-Xatib “ət-Tarix” əsərində (13/311) ən-Nəsai’nin Umm Tufeyl’in bu hədisi eşitməsindən sonra dediyi sözləri nəql etmişdir: “Əbu Bəkr Muhamməd bin Əhməd əl-Həddad deyir: Əbu Abdurrahmən ən-Nəsai’ni belə deyərkən eşitdim: “Mərvan bin Osman kimdir ki, onun Allah Azzə və Cəllə haqqındakı rəvayəti doğru sayılsın?!”\nəz-Zəhəbi “əl-Mizən” əsərində (3/160) Mərvan bin Osman haqqında deyir: “Onu Əbu Hatim zəif saymışdır. Əbu Bəkr Muhamməd bin Əhməd əl-Həddad əl-Fəqih deyir: Əbu Abdurrahmən ən-Nəsai’ni belə deyərkən eşitdim: “Mərvan bin Osman kimdir ki, onun Allah Azzə və Cəllə haqqındakı rəvayəti doğru sayılsın?!” Bunu Umm Tufeyl’in hədisi barəsində söyləmişdir.“\nİbnul-Cəvzi “əl-İləl əl-Mutənəhiyə” kitabında (1/15) deyir: “Əbu Bəkr əl-Xalləl “əl-İləl” kitabında zikr edərək deyir: Muhamməd bin Əli mənə xəbər verdi; Muhənnə mənə rəvayət etdi; dedi: Əbu Abdullah bin Hənbəl’dən bu hədis haqqında soruşdum. Üzünü məndən çevirdi və dedi: “Münkər bir hədisdir” dedi: “Tanınmır, bu adam isə məchuldur, bununla Mərvan bin Osmanı qəsd edir. Eləcədə Umarə bin Amir də tanınmır.”\nəl-Hafiz İbn Hacər “əl-İsabə fi Marifətis-Sahabə” kitabında (8/246) Umm Tufeyl’in tərcümeyi halını verərkən bu hədisi zikr edir və deyir: “Mərvan tərk olunmuşdur.”\nUməra bin Amir haqqında isə əz-Zəhəbi deyir: “Tanınmır” və əl-Buxari onu zəif ravilər arasında qeyd etmişdir. (bax: “ət-Tarix əl-Kəbir” 6/500)\nəl-Hafiz İbn Hacər “əl-Lisan” (4/278) əsərində deyir: “İbn Hibban “əs-Siqat” əsərində Uməra bin Amir’in Umm Tufeyl’dən rəvayət etdiyi ruyə haqqındakı hədisi zikr edir və deyir: “Münkər bir hədisdir, Uməra heç zaman Umm Tufeyl’dən hədis eşitməmişdir. Bu hədisi zikr etməkdə məqsədim budur ki, hədisə baxan aldanmasın və hədisi dəlil olaraq qəbul etməsin.”\nBuna bənzər bir digər hədis Ənəs’dən rəvayət olunur. Bunu əl-Xatib əl-Bağdadi “ət-Tarix”də (10/134) və İbnul-Cəvzi “əl-Məvduat”da (1/115) rəvayət etmişdir. Bu hədisin sənədində Qasim bin İbrahim əl-Malati vardır. əd-Dəraqutni onun haqqında deyir: “Yalançıdır”. əl-Xatib deyir: “Əcaib və batil şeylər rəvayət edir.” (bax: “Tarix Bağdad, 12/446; “Lisanul-Mizən”, 4/456)\nBu hədislər uydurmadır, ən yaxşı halda çox zəifdir. İmam əs-Subki “ət-Tabəqat” əsərində (2/58) hədislərin münkər olduğuna hökm etmişdir. İmam əd-Darimi “ən-Nəqd” əsərində (səh: 163) deyir: “Bu hədisi və illətini Allaha daha yaxşı bilir! Lakin mən bunu çox münkər sayıram, çünki bu hədis Əbu Zərrin hədisinə ziddir, beləki o, Allahın Elçisindən - salləllahu aleyhi va səlləm – soruşmuşdur: “Rəbbini gördünmü?” Dedi: “Nurdur, necə görüm?!” Eləcədə Aişənin – radiyallahu anhə - sözü də buna ziddir, beləki demişdir: “Kim Muhammədin Rəbbini görməsini iddia edərsə, Allaha böyük bir iftira atmışdır” və sonra “Onu gözlər dərk etməz!” ayəsini oxudu. Bizim bu barədə görüşümüz budur!”\nəl-İmam İbn Quteybə əd-Dinəvari “Müxtəlif əl-Hədis”də (38, 89) bunu zəif saymışdır. İmam əz-Zəhəbi “Siyər Əaləm ən-Nubələ”də (10/113) deyir: “Bu münkər bir xəbərdir, Allahdan dinimizdə salamatçılıq diləyirik. Hədis nə əl-Buxari, nə də Muslim’in şərtinə uyğun deyildir. Raviləri ittiham olunmasa belə, xəta və unutqanlıqdan məsum deyillər.”\nəl-Hafiz Muhamməd bin Əhməd bin Abdulhadi “Risalə Latifə fi Əhədis Mutəfərriqa Daifə” əsərində (səh: 57) bunu zəif saymışdır.\nLakin bu hədisləri burada qeyd etməklə və bəzi nəqllər gətirib hədislərin səhihliyinin əhli-sünnət alimləri tərəfindən qəbul edildiyini iddia etməklə nəyin isbat olunduğu qaranlıq qalır! Ortaya belə bir sual çıxır? Şiələrin iddia etdiyi kimi əhli-sünnətdən bu hədisləri qəbul edənlər Allahı məxluqa bənzədirmi? Yəni, Allahın hissələrdən və ya orqanlardan ibarət olduğuna inanırmı? Elə tutaq ki, “İbtal ət-Təvilət” kitabının sahibi məşhur hənbəli alimi əl-Qadi Əbu Yalə’nin hədislər haqqında fikrinə baxaq! əl-Qadi – rahiməhullah – bu hədisləri qeyd etdikdən sonra (1/146) deyir:\n“Biz bu hədisləri Allahın orqanlara sahib olması və hissələrdən ibarət olması, halının dəyişməsi mənasında qəbul etmirik, sadəcə zat, nəfs, vəch, iki əl və göz və digər bunun kimi sifətləri dilimizdə söylədiyimiz kimi eynilə bu sifətləri də dilimizdə işlədirik. Hədisdəki “üzündə tük bitməmiş, buruğ saçlı gənc” sözü ilə Allahın məxluqa bənzər olması isbat olunmur, biz bu sözləri sadəcə xəbərlərdə gəldiyi kimi dildə tələffüz etməklə təsdiqləyirik və mənalarını anlamırıq...” əl-Qadi Əbu Yalə bu sözləri ilə bir daha təsdiqləyir ki, hədisdəki təsvirlər Allaha aiddir və heç cür bizim ağlımıza gələn gənc oğlan surəti deyildir. Qısaca desək, əl-Qadi burada sadəcə hədisin sözlərini təsdiqləmiş və mənasının bilinmədiyini söyləmişdir. Bu, əl-Qadi Əbu Yalə’nin məzhəbidir.\nAlimlərdən bəziləri də bu hədisləri sadəcə röya olaraq izah etmişlər, necəki Yusuf – aleyhissələm – yuxusunda valideynlərini və qardaşlarını Günəş, ay və ulduzlar şəklində görmüşdür. İmam İsmayil əl-Acluni – rahiməhullah – “Kəşful-Xafə” əsərində (2/392) deyir: “Rəvayətlərdən bəzilərində “qəlbi ilə gördü” şəklində rəvayət olunmuşdur. Əgər hədis yuxuda röya kimi yozularsa ortada heç bir problem qalmır, lakin ayıq olduğu hala həml olunarsa, buna İbnul-Humməm belə cavab vermişdir ki, bu, surətin hicabıdır. (Əli) əl-Qari dedi: Sanki bununla qeyri həqiqi təcəllini qəsd etmişdir və Allahu Təalənin zat və sifət baxımından bir çox növ təcəllisi vardır, lakin Allah Təalə cism və zat baxımından surətdən münəzzəhdir.”\nHədisin səhihliyinə hökm vermək Allahı məxluqa bənzətmək anlamına gəlmir. Çünki alimlər bunu sizin qələmə verdiyiniz kimi qəbul etmirlər.\nLakin əhli-sünnətin muhaqqiq alimlərinin dedikləri kimi bu hədislər münkərdir. Hədislər münkər olduqdan sonra ortada heç bir problem qalmır.\nəl-Qadi Əbu Yalə’nin bu hədisləri bir kitaba toplayıb onları isbat etməsi ilə məqsədi qarşı tərəfdə təfritə varmış firqələri rədd etmək idi, çünki qarşı tərəf istər Quran, istərsə də səhih hədislərdə gəlmiş Allahın sifətlərini ya inkar edir, ya da dəlilsiz təvil edirlər. Hər kəsə məlumdur ki, insanlar çox zaman qarşı tərəfi rədd edərkən öz məzhəbində ifrata varırlar, ona görə də deyirik ki, əl-Qadi Əbu Yalə - rahiməhullah – bu münkər hədisləri isbat etməklə ifrata varmışdır. Alimlər isə bunda hədis əhlindən olmadığına görə üzrlü görürlər.\nBu hədisləri rəvayət etdiklərinə görə bizim alimlərə dil uzatmaq məncə əsassızdır, çünki hədislərin zahirlərini təqdiqləməklə yanaşı, onlar təşbihi və təcsimi inkar edirlər. Lakin sizin öz imamlarınızın əshabından bəziləri açıq şəkildə təcsimə inanıblar və imam Rida bunu onların əleyhinə inkar etmişdir. Əbul-Həsən Əli bin İbrahim bin Haşim dedi: atam mənə Əhməd bin Muhamməd bin Əbi Nasr’dan, o da Əli bin Musa ər-Rida’dan – aleyhissələm – rəvayət etdi: (ər-Rida) dedi: “Ey Əhməd! Sizinlə Hişam bin əl-Həkəm’in əshabı arasında tövhiddəki ixtilaf nədir?” Dedim: “Sənə fəda olum! Biz Allahın surəti olduğunu dedik, çünki rəvayət olunan hədisdə Allahın Elçisi – salləllahu aleyhi va alihi – Rəbbini gənc bir oğlan surətində görmüşdür. Hişam bin əl-Həkəm isə cismi inkar edir.” Dedi: “Ey Əhməd! Peyğəmbər – salləllahu aleyhi va alihi – Səmaya götürüldükdə və Sədratul-Muntəha’ya yetişdikdə hicabda iynə ucu boyda deşik açıldı və Əzəmətli nurdan Allah ona gostərmək istədiyi qədərini gördü. Siz isə bənzətmək istəyirsiz. Tərk et bunu ey Əhməd! Bunu anlaya bilməzsən, bu böyük bir məsələdir! (bir başqa rəvayətdə isə deyir: "Bunu tərk et ki, böyük bir məsələyə düşməyəsən!” Bunu əl-Məclisi “Bihərul-Ənvar”da (3/307), Əli bin İbrahim əl-Qummi “Təfsir əl-Qummi”də (1/20), Şeyx əl-Huveyzi “Təfsir Nur əs-Səqaleyn”də (5/155), Şeyx ət-Tarihi “Məcmə əl-Bəhreyn”də (2/116) rəvayət edir. Maraqlı tərəf budur ki, İmam ər-Rida – radiyallahu anhu – bu hədisi inkar etmir, sadəcə bunun anlaşılmaz olduğunu deyir. Bizim hənbəli alimlərimizdən bir çoxu bu yöndə gəlmiş bir çox batil hədisi qəbul ediblər, lakin onlardan heç biri cism, orqan və buna bənzər təşbih etiqadında olmayıblar. Sadəcə bunları Allahın sifətləri kimi qəbul edib, iman gətirib, keyfiyyətini düşünməyə çalışmayıblar və həqiqətini Qiyamət gününə saxlayırlar. Görəsən bunun harası təşbihdir?! Əgər sizin məntiqinizlə getsək gərək İmam ər-Rida haqqında da eyni cür danışaq, haşa, onlar belə şeydən uzaqdırlar. Kitablarınız da bundan da münkər sözlər gəlmişdir, üstəlik ilk alimləriniz həmin hədisləri qəbul edirlər. Misal vermək istərdim, lakin misala ehtiyac yoxdur...\n#11457 Vəhhabilərin "allah"ı\nНаписано hənbəli 04 Июль 2009 - 23:08\nAllaha şükür ki, öz məzhəbimi öz alimlərimdən öyrənirəm və heç bir şiədən məzhəbim haqqında məlumat almağa ehtiyac yoxdur.\nSənin yazdıqlarının cavabı vardır, Allahın iznilə qarşıda bu cavabını burada yerləşdirəcəm.\nAmma qısa olaraq burda bir şeyi aydınlaşdırmaq istəyirəm.\nHeç bir əhli-sünnət alimi Allah haqqında sizin zənn etdiklərinizi söyləmir...Haşa, Allahı bundan tənzih edirlər. Əgər kimsə deyilən sözlərin məğzini anlamırsa, bu onun öz qafilliyidir. Bu məsələdə bir neçə məzhəb var. Quranda və Sünnətdə gələn sifətlər haqqında bir neçə yanaşma mövcuddur.\n1. Bir qrup ümumiyyətlə Allahı hər bir şeydən tənzih edirlər, tənzihdə o qədər ifrata varıblar ki, Allahın həm sifətlərini, həm də isimlərini inkar edirlər. Açıq aydın Allahın "əs-Səmi" və ya "əl-Basir" olmadığını deyirlər və bu isimləri elə təvil edirlər ki, sanki Allahın Quranda özünü vəsf etməsi faydasız olur.\n2. Digər qrup isə yalnız sifətləri inkar edir, isimləri isbat edirlər.\n3. Sifətlərdən bəzilərini qəbul edir, digərlərini nəfy edirlər...qəbul etdikləri sifətləri isə təvil edirlər.\n4. Bir digər qrup isə sifətlərdə Allahı məxluqa bənzədirlər.\n5. Hənbəlilər isə səhih sünnətdə və Quranda gəlmiş sifətlərin hamısını qəbul edirlər və bir əsl olaraq onları zahiri mənalarına həml edirlər. Əgər bir başqa dəlil təvilə imkan verirsə, təvil edirlər. Lakin xüsusilə qeyd edirlər ki, bu sifətlərin arxasındakı həqiqət bizlərə məlum deyildir, onların keyfiyyətini biz bilə bilmərik. Biz sadəcə Allahın özü haqqında bizə xəbər verdiklərini təsdiq edir, öz əqlimizə tabe olaraq hər hansı bir sifəti inkar etməkdən qorxuruq. Çünki bu məsələlər ağıl ilə dərk olunmaz. Ona görə də alimlərimiz açıq şəkildə deyir ki, Allahın iki əli, iki gözü, danışması, eşitməsi Onun Özünə məxsus, Özünə yaraşan kamil sifətləridir. Biz bunların həqiqətini dərk etməkdən acizik və qəti olaraq bildiririk ki, bu sifətlər nə orqanlardır, nə də Allah hissələrdən ibarət deyildir, Allah məxluqa bənzəməz...Alimlərimiz bunu eynilə Allahın hakim olması ilə, qullarından kimlərinsə hakim olması kimi izah edirlər. Allahın sağ olması, Onun bizim sağ olmağımız kimi sağ olması anlamına gəlməz. Allahın nəfzi bizim nəfsimiz kimi deyildir. İsa - aleyhissələm - deyir: "Mən Sənin nəfsindəkini bilmirəm, Sən mənim nəfsimdəkini bilirsən!" Biz bununla Allahın nəfsinin olduğuna, lakin bu nəfsin Allaha layiq bir nəfs və bu sifətin kamillik sifəti olduğuna, naqislik sifəti olmadığına etiqad edirik.\nOna görə də bu hədisləri bura muncuq kimi düzüb elə təsəvvür oyatmayın ki, əhli-sünnət alimləri məxluqa bənzər bir ilaha etiqad edirlər. Kim belə düşünürsə ya şirrir, pis niyyətli biridir, ya da cahildir!\nİndi heç kəs bundan sonra durub yalandan iddia etməsin ki, sünnilər məxluqa bənzər bir ilaha ibadət edirlər. Belə bir iddia onun tərəfindən iftiradır...əgər sadəcə hədis nəql etməklə nəyisə isbat etdiyini zənn edirsə, biz onun açdığı o qapıdan içəri girib öz taktikası ilə onun özünü biyabır etməyə qadirik. Çünki öz kitabları bundan da münkər hədislərlə doludur! Özü də elə hədislər ki, bunların ilk dövr alimləri bu hədislərin səhihliyində ittifaq edirlər.\nLakin əgər kimisə xüsusi olaraq mövzudakı ilk hədislər haqqında əhli-sünnətin fikri maraqlandırırsa, normal dildə sualını versin və biz ona lazım olan məlumatı çatdıraq.\nQERIBAN, SELEFI, ABDULHAY и 2 другим это нравится\n#11376 Vəhhabilərin "allah"ı\nНаписано hənbəli 03 Июль 2009 - 05:16\nƏbu Sufyan ordusu!\nSənin bunları gətirməklə nəyi isbat etmək istəyirsən?\nSənin burda yazdıqların içində bir çox savadsız iddialar var...məsələn, əl-Qadi Əbu Yalə - rahiməhullah - vahabi deyil, onu vahabi alimi saymaq cahillikdir. Bilən səbəbini çox gözəl bilir.\nSənin öyrənmək istədiyin nədir? Bu hədislər haqqında əhli-sünnət alimlərindən muhaqqiqlərin görüşü nədir?\nOnların hədisin səhihliyi haqqında dedikləri sözləri öyrənmək istəyirsən?\nBu hədisləri qəbul edənlər onları zahiri mənasındamı qəbul edir, yoxsa təvil edirlər?\nYəni, sən nəyisə iddia edirsənsə, həmin iddianı bir qədər ətraflı yaz ki, oxuyan nə istədiyini anlasın!\nYazın tökürsən, ətrafında da bir iki çırtma çalanların var..özünü xoşbəxt hiss edirsən!\nƏvvəla bilmək lazımdır ki, əl-Qadi Əbu Yalə mühəddis deyildir, fiqh alimdir və xüsusilə də onun İbtal ət-Təvilət kitabı tənqid olunmuş bir kitabdır, içində münkər hədislər rəvayət etmişdir. əz-Zəhəbi deyir: (Siyər Əaləm ən-Nubələ, 18/90) "Kitabında zəif və uydurma hədislər topladığı üçün aimlər ona qarşı çıxdılar..."\nQaldı ki, İmam Əhmədin sözlərinə və sən həmin sözləri burada tərcümə etmisən, lakin əziyyət olmasaydı kitabın təhqiqinə də baxıb görərdin ki, orada muhaqqiq yazır ki, sənədində tanımadığı ravı vardır. Ədalətli ol və tam araşdır.\nİmam Əhmədə gəldikdə isə "əl-Muntəxab min İləl əl-Xalləl" (səh: 285)də İmam Əhməddən gələn rəvayətdə hədisin münkər olduğunu demişdir.\nQısacası...sənin burada yazdıqlarının hamısının gözəl cavabı vardır, lakin cədəldən qaçmaq istəyirəm...Nəyi sübut etmək istəyirsənsə aydın yaz!\nSELEFI, ABDULHAY и Selefi_Turan это нравится


Broyler şirkətləri xalqı bucür zəhərləyir - VİDEO » BakuNews.Az\nBroyler şirkətləri xalqı bucür zəhərləyir - VİDEO\nTarix:14-02-2015, 04:06 Baxış Sayı:903\n“Azərbaycanda broyler toyuqları birmənalı şəkildə genetik modifikasiya olunmuş (GMO) yemlərlə qidalandırılır”.\nBu sözləri açıqlamasında Azad İstehlakçılar Birliyinin sədri Eyyub Hüseynov broyler toyuqlarının insan sağlamlığına zərər verməsi məsələsinə aydınlıq gətirərkən deyib. O, broyler toyuqlarının insan sağlamlığına ciddi zərər vurduğunu bildirib:\n“Broyler toyuqları zərurətdən yaranıb və arzuolunmaz toyuqlar hesab olunur. Onları yetişdirmək üçün təbii ki, dərmanlardan və antibiotiklərdən istifadə edilir. Bunlar da öz növbəsində insanların sağlamlığına mənfi təsirini göstərir. Lakin bunu sübut etmək elə də asan iş deyil. Biz Azərbaycanda broyler şirkətlərinin sadəcə toyuq yemlərinin monitorinqini aparmışıq. Araşdırmalarımız zamanı məlum olub ki, broyler toyuqlarının qidalandırılmasında genetik modifikasiya olunmuş yemlərdən istifadə olunur. Lakin Azərbaycanda bu istiqamətdə laboratoriya olmadığı üçün broyler toyuqlarına vurulan antibiotiklərin miqdarını müəyyənləşdirmək hələlik mümkün deyil. Buna görə də insanlar sağlamlıqları üçün narahat olurlar. Broyler toyuqları birmənalı şəkildə əhalinin sağlamlığına ciddi zərbə vurur”.\n“Məsələdən xəbərdarıq, saytlarda yayılan videonu görmüşük. Bununla bağlı Standartlaşdırma, Metrologiya və Patent üzrə Dövlət Komitəsi yanında Texniki tənzimləmə və standartlaşdırma üzrə dövlət nəzarəti xidmətində araşdırmalara başlanılıb”.\nBu sözləri isə “Modern.az” saytına Standartlaşdırma, Metrologiya və Patent üzrə Dövlət Komitəsi mətbuat xidmətinin rəhbəri Fazil Talıblı bildirib.\nO qeyd edib ki, hər şeyin aydınlığa qovuşması üçün vaxt və əlavə informasiya lazımdır: “Hesab edirik ki, məsələyə hüquqi müstəvidə baxılmalıdır. Bu çəkilişi həyata keçirən və onu Yutubda yerləşdirənin kimliyi müəyyən olunmalıdır. Bunun vasitəsilə də ünvan dəqiqləşməlidir”.\nKomitə rəsmisi deyib ki, yayılan videonun təxribat xarakterli olması istisna deyil:\n“Bu video real da ola bilər, təxribat da, provokasiya xarakteri də daşıya bilər, yerli məhsulların keyfiyyətinə şübhə yaratmaq istəyi də ola bilər. Bu, təkcə bizim komitədə yox, müvafiq instansiyalarda da araşdırılmalıdır. Araşdırma başlayıb və nəticələr barədə mütləq ictimaiyyətə açıqlama verəcəyik”.\nQeyd edək ki, Bakunews.az-ın elektron ünvanına toyuqlara iynə vurmaqla onun necə şişirdilməsini əks etdirən görüntülər göndərilib. Görüntülərdən aydın olur ki, gündəlik istifadə olunan toyuq məhsullarının tərkibinə onun çəkisini artırmaq üçün zərərli maddələr vurulur. Elə bu səbəbdəndir ki, əhali arasında kökəlmə və digər xəstəliklər çoxalır. İmmun zəifləməsi müşahidə edilir ki, bu da xəstəliklərə yol açır. Hətta bu toyuqların xərçəng xəstəliyi də yaratdığı iddia olunur.


hesabdan heç bir depozit bonus Binomo (binomial) | Binary variantları\nNəşr: 06 2016 bilər. Author: Anna A.\nBiz binomial broker mütləq diqqət etmək lazımdır ki, maraqlı bir hadisə idi! Bu broker verir real heç bir depozit bonus xərc bütün yeni treyderlər. Nə üçün? Belə ki, Binomo bir mənfəət və müsbət emosiyalar etdi.\ntreyder bir əmanət etmək heç vaxt varsa, broker güzəştli şərtlərlə bunu təklif edir!\nSiz müştəri binomial broker olmaq və öz növbəsində broker sizin ticarət uğur məbləği investisiya.\nİlk əmanət etmək, bir hədiyyə olacaq Sizin ticarət nəzərə 9000 rubl məşğul. Belə ki, investisiya az daha ticarət olacaq.\nBu xüsusi təklif ilk əmanət Bean broker etibarlıdır. İlk əmanət sonra da broker platforma turnirlərdə, mükafatlar, mükafatlar və digər cəlbedici təkliflər mövcud olacaq. Binomo-ya qoşulun >>> !


Dünyanın ən bahalı brendləri açıqlanıb - Medianews\nNəşr edilib: 2017/09/26 7:55 Rubrika: Maraqlı Baxış sayı: 921 Müəllif: Editor\n“Interbrand” konsaltinq şirkəti dünyanın ən bahalı brendlərinin illik reytinqini açıqlayıb.\n“APA”-nın məlumatına görə, “Apple” korporasiyası ardıcıl olaraq beşinci il birinci yeri tutub.\nBrendin dəyəri ötən il 3% yüksələrək 184,2 mlrd. dollar təşkil edib. İkinci yerdə dəyəri 141,7 mlrd. dollar olan “Google”, üçüncüdə isə “Microsoft” (80 mlrd. dollar) qərarlaşıb. 2016-cı ildə “Google”-un dəyəri 6%, “Microsoft”-un isə 10% artıb.\nİlk onluğa Coca-Cola ($69,7 mlrd.), Amazon ($64,7 mlrd.), Samsung ($56,2 mlrd.), Toyota ($50,3 mlrd.), Facebook ($48,2 mlrd.), Mercedes ($47,8 mlrd.) və IBM ($46,8 mlrd.) yer alıb.\nKreditorlar Telman İsmayılovdan 150 mlrd. rubl tələb…\nMilyarder Vahid Ələkbərov Trampın qələbəsindən sonra\nAzərbaycanlı milyarder bir aya sərvətini 48,6 mln.…\nRusiyanın ən zəngin azərbaycanlı biznesmenləri –


Qərbi Kaspi Universiteti müəllim və tələbələr üçün nüfuzlu təşkilatdan istifadə etmək imkanı yaratdı\n29/05/2020 [22:43] - Dünya - ( 1604 dəfə baxılıb)\nAnkara Liviyada Fayez Sərracın başçılıq etdiyi Milli Birlik Hökumətinə bağlı qüvvələrin nəzarətində olan Vatiyyə hərbi hava bazasında F-16 döyüş təyyarələri və pilotsuz uçuş aparatları yerləşdirməyə hazırlaşır.\nİtaliya, ABŞ və NATO-nun Türkiyənin bu planlarına dəstək verdiyi bildirilir. Üstəlik Türkiyə Liviyaya artıq “Havk” hava hücumundan müdafiə kompleksləri və radar sistemləri göndərib. Bu, Rusiyanın Liviyada qiyamçı feldmarşal Xəlifə Haftara dəstək olaraq 10-dan artıq döyüş təyyarəsi göndərməsinə cavabdır.\n“Haber Türk” qəzetinin yazdığına görə, Haftarı dəstəkləyən ölkələr (başda Rusiya olmaqla) Liviyadakı vətəndaş müharibəsini qızışdırmağa hazırlaşır. Qəzet yazır ki, Haftarın Liviya Milli Ordusunun paytaxt Tripolini tutmaq perspektivlərindən əlini üzən Rusiya indi planlarını dəyişib, feldmarşalın ölkənin hamısına yox, bir hissəsinə nəzarət etməsini düşünür. Başqa sözlə, Liviyanın parçalanması planları indi daha aktualdır.\nLakin Türkiyə “nə yolla olursa olsun, nəyə başa gəlirsə gəlsin” Liviyadan geri çəkilməyi planlaşdırmır və bu məqsədlə tezliklə Vatiyyə bazasında hərbi koordinasiya mərkəzi adı altında öz bazasını quracaq. Orada F-16 qırıcılarının və pilotsuz döyüş təyyarələrinin yerləşdirilməsi planlaşdırılır. Türkiyənin Liviyaya göndərdiyi “Havk” sistemləri isə artıq Haftarın qüvvələrinin istifadə etdiyi pilotsuz təyyarələrə qarşı tətbiq olunur.\nDigər xəbərlərə görə, Türkiyə son günlər karqo təyyarələri ilə Liviyaya suriyalı muzdluları daşıyır. Minlərlə muzdlunun artıq Liviyaya göndərildiyi bildirilir. Bu da Haftarın qüvvələrinin yaxın günlərdə Rusiyadan aldığı dəstəklə yeni hücumlara başlamaq planlarına cavabdır. Bununla belə Türkiyədə hesablayırlar ki, Rusiya Suriya müharibəsi ilə bağlı çətinliklərlə qarşılaşır və Əsədə dəstəyin ona getdikcə daha baha başa gəldiyini nəzərə alaraq, Liviyada NATO-nun dəstəklədiyi Türkiyə ilə daha genişmiqyaslı toqquşmaya getməz.(Virtualaz.org)


Azərbaycanda iqlimşünaslığın, coğrafiyanın banisi olmuş Fiqurovski kimdir? – Turkustan.info\nAzərbaycanda iqlimşünaslığın, coğrafiyanın banisi olmuş Fiqurovski kimdir?\n08 Fevral 2019 19:10 Turkustan.info\nYusif Alı Afşar\nYəqin bir çoxumuzdan mətndəki şəkili göstərib soruşsalar ki, bu kimdir? Güman edirəm cavabında deyərik ki, yəqin hansısa rus alimi, rus ziyalısıdır. Bundan artıq çətin ki, kimlərsə nəsə bilsin. Bunu dəqiqləşdimək üçün bir neçə nəfərə həmin şəkili göstərdim, hətta sosial şəbəkələr üzərindən bir neçə dostlarımın şəxsi mesaj qutusuna da göndərdim. Biri dedi ki, Cümhuriyyət qurucularındandır, biri dedi alman bioloqudur, biri dedi atom üzərində işləyən fiziklərdəndir, biri dedi Henri Hersdir, biri də dedi ki Viktor Hüqodur. Bir sözlə tanıyan olmadı.\nHeç mən də tanımırdım, ta bu günə kimi. Adını desələr, yenə də tanımazdım…\nÇoxdandır üzərində işlədiyim bir layihə ilə əlaqədar Azərbaycanda çalışmış əcnəbi fizik haqqında araşdırma aparıram (bu fizik haqqında da yaxın günlərdə bir yazı hazırlayacam, qismət olsa). Bununla bağlı bu gün bir neçə ehtimal etdiyim ünvanlara dəydim. Axtardığımı tapa bilməsəm də qarşılaşdığım sürpriz məni Azərbaycan elminə xidmət etmiş başqa bir dahi haqqında bilgi əldə etməyə şans yaratdı.\nİvan Vladimiroviç Fiqurovski…\nBəli, sən demə, 1865-ci ildə Rus İmperiyasının Vladimir vilayətində anadan olan İvan Fiqurovski rus olsa da Azərbaycan elmi, Azərbaycan dövləti üçün böyük xidmətlər etmiş əvəzsiz alimlərimizdən biridir.\nVaşava Universitetini fizika-riyaziyyat ixtisası ilə bitirən İvan oradan birbaşa Qafqaza – Tiflisə gəlir. Burada o iqlimşünaslıqla, meteorologiya ilə məşğul olur. Sonra meteorologiya sahəsində elmi-tədqiqat işlərini daha da dərindən öyrənmək üçün Peterburq Baş Geofizika Rəsədxanasına gedir. Təhsilini başa vurub yenidən Qafqaza qayıdır. Bir neçə il Tiflisdə işlədikdən sonra, 1920-ci ildə Bakıya qayıdır və Politexnik İnstitutunda meteorologiya fənnini tədris etməyə başlayır.\nTez-tez Azərbaycanın müxtəlif ərazilərini gəzməyə çıxaraq indiyə kimi öyrənilməmiş yeniliklər ortaya çıxarmışdır. Fiqurovskinin ortaya çıxardığı yeni-yeni ideyaları əsasında dünya iqlimşünaslıq elminin nəzəriyyəsi daha da zənginləşərək yeni tətbiq sahələrini aşkara çıxartmışdır. Onun tərtib etdiyi paleoiqlim sxemləri əsasında hətta üçüncü dövrün iqlimi, onun xüsusiyyətləri haqqında məlumatlar toplamaq mümkün olmuşdur.\nİxtisasca fizik olan Fiqurovski bir-birinin ardınca Qafqazın, xüsusən də Azərbaycanın iqliminə aid sanballı əsərlər yazmışdır.\nOnun “Qafqazın iqlim oçerki” adlı nəşr etdirdiyi xüsusi əsəri sayəsində Qafqazın bitki örtüyünün zonallığını bilavasitə iqlim şəraitinin təsiri ilə əlaqələndirmək mümkün olmuşdur. 1912-ci ildə Peterburqda nəşr olunan “Qafqaz iqlimlərinin tədqiqat təcrübəsindən”, 1919-cu ildə Tiflisdə nəşr olunmuş “Qafqazın iqlimi” adlı əsərləri iqlimşünaslar üçün bu gün də öz orijinallığını qoruyub saxlamaqdadır.\n1926-cı ildə Tiflisdə nəşr olunmuş “Azərbaycanın iqlim rayonlaşdırılması” əsəri ilə Azərbaycan iqlimşünaslığının əsasını qoymuşdur desəm yanılmaram.\nProfessor Fiqurovskinin xidmətləri bununla bitməmişdir. Belə ki, Fiqurovski Politexnik İnstitutunda meteorologiya fənnini tədris etməklə yanaşı həm də Politexnik İnstitutunda eyni zamanda Kənd təsərrüfatı fakültəsinin dekanı olmuşdur. Məhz bu böyük alimin təşəbbüsü və birbaşa rəhbərliyi sayəsində Azərbaycan Xalq Komissarları Sovetinin 15 may 1929-cu il tarixli qərarı ilə Bakıda Azərbaycan Kənd Təsərrüfatı İnstitutu yaradılmışdır. Fiqurovski həmin institutun Fizika-meteorologiya kafedrasının rəhbəri olmuş, həm də burada ekologiyadan, iqlimşünaslıqdan və fizikadan mühazirələr söyləmiş, seminarlar aparmışdır.\nZəruri siyasi qərardan sonra Azərbaycan Kənd Təsərrüfatı İnstitutu 1931-ci ildə Bakıdan Gəncəyə köçürülmüşdür. Həmin institut indi Gəncə şəhərində Azərbaycan Dövlət Aqrar Universitet adı ilə fəaliyyət göstərir\nProfessor Fiqurovskinin nəhəng xidmətləri heç bununla da bitməmişdir. SSRİ Elmlər Akademiyası ilə sıx əlaqələri olan, dövrün ən nüfuzlu alimləri ilə dostluq əlaqələri quran professor İvan Fiqurovskinin şəxsi təşəbbüsü və böyük dəstəyi sayəsində 1937-ci ildə SSRİ Elmlər Akademiyasının Azərbaycan filialının tərkibində Coğrafiya sektoru yaradılır və ilk rəhbəri də Fiqurovski seçilmişdir.\nAzərbaycan sevdalı dünya vətəndaşı professor İvan Fiqurovski 1940-cı ildə ömrünün 75 yaşında Bakıda dünyadan köçmüşdür. Nə qədər maraqlansam da bu dahi şəxsiyyətin qəbrinin harada olması haqqında bir məlumat əldə edə bilmədim.\nProfessor Fiqurovskinin o zaman Azərbaycanın ən tanınmış şəxsiyyətlərindən geoloq Mirəli Qaşqay, Səməd Vurğun, Mustafa Topçubaşov, Yusuf Məmmədəliyev, Mir Əsədulla Mirqasımov və digərləri ilə sıx dostluq əlaqələri olmuşdur.\nBir məsələni də qeyd edim ki, vatilə Fiqurovski Dağlıq Qarabağın iqlimini tədqiq edərkən Şuşanın coğrafi ərazisini, ekoloji durumunu, turizm potensialını, bioloji müxtəlifliyini görüb belə demişdi: “Şuşanın kurort imkanları İsveçin dünyada tanınan Davos kurortundan daha üstündür”. Ona görə də Şuşada kurort salınması ilə bağlı yuxarılara təqdimat da vermişdir. Bu hadisədən xəbər tutan mənfur və murdar ermənilər kurortun əhalisi tamamilə yerli Azərbaycan türklərindən ibarət olan Şuşada deyil, ərazisi demoqrafik dəyişikliklər nəticəsində azərbaycanlı əhalinin sayının sıxışdırılıb azaldılması ilə gəlmə etnik ermənilərin sayının çoxaldılması hesabına ermənilərin çoxluq təşkil etdiyi Stepanakertdə (Xankəndi) salınmasına səy göstərirlər. Ermənilərin bu alçaq əməllərinin qarşısını akademik Mirəli Qaşqay alaraq onların istəklərini puç etmişdir. M.Qaşqay ermənilərə belə bir tutarlı cavab vermişdir: “Tutalım sanatoriya-turizm kompleksini Stepanakertdə tikdiniz, bulaqların suyunu da borularla Stepanaketə gətirdiniz, bəs Şuşanın müalicəvi havasını ki, borularla Stepanakertə gətirə bilməyəcəksiniz”.\nBöyük ehtimalla deyə bilərəm ki, əgər tale-qismət Fiqurovskiyə 6-7 il də artıq yaşamaq şansı versəydi o da Azərbaycan Elmlər Akademiyasının 15 üzvündən biri, yaxud da 16-cı üzvü olacaqdı.\nÖmrünü elmə, xüsusən də Azərbaycan iqlimşünaslığının, Azərbaycan coğrafiyasının yaradılmasına, inkişafına həsr etmiş böyük Fiqurovskini böyük rəhmət və ehtiram hissi ilə anıram. Allah rəhmət etsin.\nP.S. Amma nədənsə Azərbaycan iqlimşünaslığının əsasını qoymuş, meteorologiya, ekologiya sahəsində böyük işlər görmüş, Azərbaycan coğrafiya elminin banilərindən biri, Gəncədə açılan Kənd Təsərrüfatı İnstitutunun yaradıcılarından biri, bir sözlə Azərbaycan həmişə üçün çalışmış İvan Fiqurovski haqqında çox az yerdə məlumata rast gəlinir. Məncə, bu bizim ən böyük qəbahətlərimizdən biridir. Hətta günahımızdır desəm, yanılmaram.\nGüman edirəm ki, bu gün ölkənin ən öndə gedən universitetlərindən birinə çevrilən Azərbaycan Dövlət Pedaqoji Universitetinin rəhbərliyinin köməkliyi ilə ən azından Tarix və coğrafiya fakültəsində professor İvan Fiqurovskinin xatirəsini əbədiləşdirəcək bir tədbirin keçiriləməsinə və onun adının veriləcəyi bir laboratoriyanın yaradılmasına nail olmaq olunacaq.\nBu addımı əslində örnək olaraq ADPU-nun atmasını istərdim. Bu addım atılandan sonra inanıram ki, hansısa elmi struktur, elmi mərkəz Fiqurovskinin xatirəsinə nələrsə edəcək.\nKainatda qorxunc TOQQUŞMA: NASA 4 milyard illik SİRRİ AÇDI\n16 Avqust 2019 17:36 Turkustan.info\n“Yüzilliyin marşı” sənədli filminin təqdimatı keçirilib\n16 Avqust 2019 17:29 Turkustan.info\nŞəbnəm Tovuzlu o gecədən danışdı: “Baş-ayaq yatdıq, Hacıya da demişəm” – VİDEO\n16 Avqust 2019 17:24 Turkustan.info\n16 Avqust 2019 17:15 Turkustan.info\n16 Avqust 2019 17:14 Turkustan.info\nAbdullah Öcalanın ŞOK İSTƏYİ GÖRÜN NƏ İMİŞ… – Qardaşı ETİRAF ETDİ\n16 Avqust 2019 17:07 Turkustan.info\n“Çağdaş aşıqlarımızın poetik yaradıcılığında vətənpərvərlik və qəhrəmanlıq mövzusu”n da tədbir keçirildi\n16 Avqust 2019 16:58 Turkustan.info\nTürk nazir 3 yaşlı suriyalı Aylanla bağlı filmə çəkildi – VİDEO\n16 Avqust 2019 16:40 Turkustan.info\nKadırov PADŞAH DEDİYİ Putinlə söhbətinin təfərrüatını açıqladı – VİDEO\n16 Avqust 2019 16:33 Turkustan.info\nİlham Əliyev onları TƏLTİF ETDİ: hərbi rütbə, orden-medal, fəxri adlar… – SİYAHI\n16 Avqust 2019 16:23 Turkustan.info\n“Nazir Fikrət Məmmədovun qızının guya yol polisi tərəfindən saxlanılması məsələsi ilə maraqlandım…” – Əliməmməd Nuriyev\n16 Avqust 2019 16:15 Turkustan.info\nSərdar Cəlaloğlu PKK liderləri ilə görüşündən danışdı: “Onlar istəyirdi ki…”\n16 Avqust 2019 16:03 Turkustan.info\n“Raufu heç toyumda oynatmaram” – Sosial şəbəkə istifadəçiləri “Neftçi”ni YIXDI-SÜRÜDÜ\n16 Avqust 2019 16:01 Turkustan.info\nBu spirtli içkilərin hamısı saxta imiş – Qanunsuz sexdən ŞOK FOTOLAR\n16 Avqust 2019 15:56 Turkustan.info\nErməni snayper əsgərimizi vurdu – Cəbhədə ATƏŞKƏS POZULDU\n16 Avqust 2019 15:46 Turkustan.info\nGenerala tüpürən şairimizin qol saatındakı SIRR – 10 fakt\n16 Avqust 2019 15:41 Turkustan.info\n“Sonuncu artımlar 700 min pensiyaçıya şamil olunmayacaq”- Ekspert şərhi\n16 Avqust 2019 15:26 Turkustan.info\n16 Avqust 2019 17:59\n16 Avqust 2019 17:54\n16 Avqust 2019 17:52\n16 Avqust 2019 17:48\n16 Avqust 2019 17:39\n16 Avqust 2019 17:36\n16 Avqust 2019 17:29\n16 Avqust 2019 17:24\n16 Avqust 2019 17:15\n16 Avqust 2019 17:14\n16 Avqust 2019 17:07\n16 Avqust 2019 16:58\n16 Avqust 2019 16:53\n16 Avqust 2019 16:40\n16 Avqust 2019 16:33\n16 Avqust 2019 16:23\nTolik Efiopiyaya su çəkdirir – FOTO\n16 Avqust 2019 16:06


Azərbaycan Təhsil Nazirliyi fəaliyyətini yoxlayacaq ali məktəblərin adlarını açıqlayıb\nCəmiyyət 10 Sentyabr 2011 10:30 (UTC+04:00)\nAzərbaycan, Bakı, 10 sentyabr /Trend, müxbir İ.İsabalayeva/\nAzərbaycan Təhsil Nazirliyi 2011-2012-ci tədris ili ərzində 9 ali, 11 orta ixtisas təhsili müəssisəsi, 10 peşə liseyi və məktəbi, 11 ümumtəhsil məktəbini akkreditasiyadan keçirməyi planlaşdırır. Bu barədə Trend-ə cümə günü Təhsil Nazirliyinin akkreditasiya şöbəsinin müdiri Həbib Zərbəliyev məlumat verib.\nOnun sözlərinə görə, akkreditasiyadan keçiriləcək ali məktəblər Azərbaycan Aqrar Universiteti, Azərbaycan Əmək və Sosial Münasibətlər Akademiyası, Azərbaycan Kooperasiya İnstitutu, Azərbaycan Prezidenti yanında Dövlət İdarəçilik Akademiyası, Azərbaycan Dövlət Bədən Tərbiyəsi və İdman Akademiyası, Azərbaycan Turizm İnstitutu, Azərbaycan Milli Aviasiya Akademiyası, Azərbaycan Dövlət Dəniz Akademiyası, Bakı Dövlət Universitetidir.\nAdıçəkilən ali məktəblərdən yalnız BDU ikinci dəfə akkreditasiyadan keçiriləcək. Beş il əvvəl akkreditasiyadan keçirilən BDU-da bu prosedur gələn ilin aprelində yenidən tətbiq ediləcək. BDU istisna olmaqla, qalan ali məktəblər isə ilk dəfə akkreditasiyadan keçiləcək.\nZərbəliyev bildirib ki, məktəblərin akkreditasiyadan keçirilməsi üçün nazirlikdə qrafik tərtib edilir. Qrafikə daxil edilmiş təhsil müəssisələrinə akkreditasiya barədə ən azı 6 ay əvvəldən xəbərdarlıq edilir.\nTəhsil müəssisəsi də həmin 6 ay ərzində öz fəaliyyətini təhlil edir, tələbələrinin biliyini yoxlamaq üçün daxili imtahan keçirir və nəticələri barədə nazirliyə məlumat verir.\n"Ötən ilin mart ayında bu il akkreditasiyadan keçməli olan təhsil müəssisələrinin qrafikini tərtib edib, hər bir məktəbə bu barədə bildiriş göndərməklə xəbərdarlıq etmişik", - Zərbəliyev deyib.\nTəhsil müəssisəsinin akkreditasiyası təhsil prosesinin təşkilinin, müəssisənin maddi-texniki bazasının, təhsil proqramlarının, kadr potensialının, maliyyə resurslarının və təhsil infrastrukturunun qəbul olunmuş dövlət təhsil standartlarına və digər normativ hüquqi aktların tələblərinə uyğunluğunun müəyyən edilməsi məqsədi ilə aparılır. Akkreditasiya təhsil müəssisəsinin statusunun müəyyən edilməsi, onun fəaliyyətinin növbəti 5 il müddətinə (əcnəbilər və ya vətəndaşlığı olmayan şəxslər, xarici hüquqi şəxslər tərəfindən təsis edilmiş təhsil müəssisələrinə 3 il müddətinə) uzadılması üçün hüquqi təminat yaradır.\nMəktəblərin akkreditasiyası hər 5 ildə bir dəfə həyata keçirilir. Əcnəbilər və ya vətəndaşlığı olmayan şəxslər, xarici hüquqi şəxslər tərəfindən təsis edilmiş təhsil müəssisələri üçün isə bu müddət 3 ildir.


yoxsa | Sizinyol.com\nRamazan ayının hər bir gününə aid duaları vardır. Özləri qısa olsa da, mənaları çox dərindir. Bu duaların içərisində Allah bizə tövsiyə edir ki, tövbə və istiğfar edək. İstiğfar və tövbə – tək qapıdır ki, Məsumlarımız (ə) Davamını oxu\nBBC müstəqil media yoxsa asılı?!\nLondonun BBC-ni bütün gücüylə müdafiə etməsi İngilisin hədəfi və mənafeyinə bütün dünyada xidmət edən bir aləti müdafiə etməsi deməkdir.Buna baxmayaraq BBC özünün müstəqil bir media kimi fəsliyyət göstərdiyini iddia edir. BBC iddia edib ki,İran dövləti Davamını oxu\nCan rahatlığı, yoxsa təhlükə?\nAnalar üçün can rahatlılığı, atalar üçün məsrəf, uşaqlar üçün isə təhlükə… Söhbət uşaq bezlərindən gedir. Analar övladları üçün bundan günəlik istifadə edirlər. Amma bəzi hallarda uşaq bezlərinin körpələrdə problem yaratması onları narahat edir. Həkimlər körpələrə Davamını oxu\nAğıl ölçüsü nədir: IQ, yoxsa EQ?\nSizinYol xarici mediaya istinadən xəbər verir: Son illər insan zəkası, insan düşüncəsi, insan intellekti mövzusunda elmi çevrələrdə aparılan müzakirələrdə iki meyar İQ (aykyu) və EQ (eykyu) meyarları çözülür. Emotional intelligence – intellekt faizi (EQ) hiss Davamını oxu


Pakistan mediası Ermənistanın törətdiyi bəşəri cinayətlərdən yazdı - Dünyaxəbər İnformasiya Portalı\nPakistan mediası Ermənistanın törətdiyi bəşəri cinayətlərdən yazdı\nOn Dek 22, 2020 248\nPakistanın “Globalnewspakistan.com” informasiya agentliyində Ermənistanın Qarabağda törətdiyi bəşəri cinayətlərlə bağlı yazı dərc olunub.\nAzvision.az xəbər verir ki, məqalədə Ermənistanın Vətən müharibəsi dönəmində mülki əhaliyə qarşı törətdiyi terror aktlarından bəhs edilir. Qeyd edilir ki, Ermənistan ordusunun Azərbaycanın Gəncə, Bərdə və digər şəhərlərinə raket zərbələri endirməsi, qadağan edilmiş kasetli bombalar atması nəticəsində arasında xeyli uşaq və qadınların da olduğu mülki şəxslər qətlə yetirilib.\nMəqalədə xatırladılır ki, döyüş bölgəsindən xeyli kənarda yerləşən bu ərazilərə raket hücumları nəticəsində evlər, sosial obyektlər dağıdılıb. Həmçinin oxucuların diqqətinə çatdırılıb ki, müharibə bitəndən, Ermənistan kapitulyasiyaya imza atandan sonrakı dönəmdə də ermənilər vəhşiliklərə əl atıblar. Onlar sonradan məskunlaşdıqları rayonlarımızı boşaldan zaman evləri, hətta məktəbləri belə yandırıblar, heyvanları vəhşicəsinə öldürüb meşələrə də od vurublar. Məqalədə talançılıqla bağlı, törədilən ekoloji terrorla əlaqədar faktlara geniş yer verilib. Yazıda Ermənistanın təcavüzü nəticəsində Dağlıq Qarabağ və ona bitişik rayonlarda dünya və yerli əhəmiyyətli tarixi abidələrin, muzeylərin qarətə məruz qalması, həmçinin infrastruktura ciddi zərər vurulması, məktəblərin, xəstəxanaların yerlə yeksan edilməsi, hətta bəzi yaşayış evlərinin sökülərək Ermənistana daşınması diqqətə çatdırılır. Eyni zamanda qeyd olunur ki, Ermənistanın təcavüzü nəticəsində dəyən maddi ziyan ilkin hesablamalara görə, 800 milyarddan çoxdur. Bu rəqəm getdikcə artır və Ermənistanın təzminat ödəməli olduğu vurğulanır:\n“Bunlar təkcə Azərbaycana qarşı deyil, bəşəriyyətə qarşı yönəlmiş terror aktıdır. Bu gün dünyada çoxsaylı münaqişə ocaqları mövcuddur. Bu səbəbdən də Ermənistanın mülki əhaliyə və ekoloji mühitə qarşı törətdiyi bu terror aktı çox təhlükəli tendensiyadır. Ona görə də, bu cür vəhşiliklərin davam etməməsi, digər yerlərdə də presedent yaratmaması üçün beynəlxalq ictimaiyyət, xüsusilə xarici media buna duyarsız qalmamalıdır. Bu hadisənin daha çox işıqlandırılmasına, həqiqətin dünya ictimaiyyətinə çatdırılmasına ciddi ehtiyac var…”.\nQeyd edək ki, məqalə jurnalist Əli Zülfüqaroğlu və tədqiqatçı ekspert Elnur Eltürkün həmmüəllifliyi ilə dərc edilib.\nErmənilər yenidən orduya çağırılır: səfərbərliyin səbəbləri…\nİranın deputatı: “İran Azərbaycandan torpaqlarını mütləq geri almalıdır”\nBöyük Qayıdış üçün ilk öncə hansı addımlar atılmalıdır? – AÇIQLAMA\nAzərbaycan-Türkiyə-Pakistan: Yeni format ölkəmizə nə verəcək? – TƏHLİL\n Azərbaycan və Pakistan XİN başçıları görüşüb\nBöyük Qayıdış üçün ilk öncə hansı addımlar atılmalıdır?…\nAzərbaycan-Türkiyə-Pakistan: Yeni format ölkəmizə nə…\nYan 14, 2021


İkinci fəsil Ailə qurmağın hikmətləri\nMənəvi təskinlik yaradır\nÜlfət və mehribanlıq yaradır\nƏxlaqı və ictimai azğınlıqların qarşısını alır\nTövhid ənənələrinin yayılması\nAilə qurmağın hikmətləri\n- وَ مِنْ آياتِهِ أَنْ خَلَقَ لَكُمْ مِنْ أَنْفُسِكُمْ أَزْواجاً لِتَسْكُنُوا إِلَيْها وَ جَعَلَ بَيْنَكُمْ مَوَدَّةً وَ رَحْمَةً إِنَّ في ذلِكَ لَآياتٍ لِقَوْمٍ يَتَفَكَّرُونَ\n- هُوَ الَّذي خَلَقَكُمْ مِنْ نَفْسٍ واحِدَةٍ وَ جَعَلَ مِنْها زَوْجَها لِيَسْكُنَ إِلَيْها فَلَمَّا تَغَشَّاها حَمَلَتْ حَمْلاً خَفيفاً فَمَرَّتْ بِهِ فَلَمَّا أَثْقَلَتْ دَعَوَا اللَّهَ رَبَّهُما لَئِنْ آتَيْتَنا صالِحاً لَنَكُونَنَّ مِنَ الشَّاكِرينَ\n- Sizin üçün onlarla ünsiyyət edəsiniz deyə, öz cinsinizdən zövcələr xəlq etməsi, aranızda (dostluq) sevgi və mərhəmət yaratması da Onun qüdrət əlamətlərindəndir. Həqiqətən, bunda (bu yaradılışda) düşünən bir qövm üçün ibrətlər vardır!1\n- Sizi tək bir nəfərdən (Adəmdən) xəlq edən və onunla ünsiyyət etmək (sakit, rahat olmaq) üçün onun özündən zövcəsini (Həvvanı) yaradan Odur.2\n43. "Təfsiri-Sələbi": Məşixə rəvayət edir: Bir kişi Peyğəmbərin (s) yanına gəlib dedi: Ey Allahın elçisi! Mən bir işə mat-məəttəl qalmışam. Doğrudan da, təəccüblüdür! Bir kişi bir qadınla evlənib ki, (evlənməmişdən öncə) nə qadın onu görüb, nə də ki, o qadını görüb. Amma evləndikdən və yaxınlıq etdikdən sonra aralarında səmimiyyət yaranır və bir-birilərinə həmdəm olurlar. Onlar üçün ən dəyərli və sevimli şey, yalnız bir-biriləridir.\nPeyğəmbər (s) buyurdu: " Aranızda (dostluq) sevgi və mərhəmət yaratması da Onun qüdrət əlamətlərindəndir.3"4\n44. "Əl-Kafi": Məhəmməd ibn Yəhya... Müaviyə ibn Vəhəbdən rəvayət edir: İmam Sadiqin (ə) belə söylədiyini eşitdim: Allahın elçisi (s) müsəlmanların bir qisminin şəhid olduğu bir savaşdan qayıtmışdı. Qadınlar onun yanına gəlib, şəhid olmuş şəxslər haqqında soruşdular. Bir qadın irəli gəlib soruşdu: Ey Allahın peyğəmbəri! Filankəsin başına nə gəldi?\nPeyğəmbər (s) buyurdu: O, sənin yaxının idi?\nCavab verdi: Atam idi?\nBuyurdu: Allaha həmd-səna et və "Hər şey Allahdandır və hamımız Onun hüzuruna dönəcəyik"-söylə. Çünki o, şəhid oldu.\nQadın yenə soruşdu: Bəs filankəsin aqibəti necə oldu?\nBuyurdu: O sənin qohumun idi?\nDedi: Qardaşım idi.\nBuyurdu: Allaha həmdü-səna et və "Hər şey Allahdandır və hamımız Onun hüzuruna dönəcəyik"-söylə. Çünki o da şəhid oldu.\nQadın Peyğəmbərin (s) buyurduqlarını eşitdikdən sonra soruşdu: Filankəsin aqibəti necə oldu?\nCavab verdi: Həyat yoldaşım idi.\nBuyurdu: Allaha həmdü-səna et və "Hər şey Allahdandır və hamımız Onun hüzuruna dönəcəyik"-söylə. Çünki həyat yoldaşın şəhid oldu.\nQadın ağlayaraq, fəryad etməyə başladı.\nPeyğəmbər (s) buyurdu: İmanmıram, bu qadın ərini sevdiyi qədər hansısa qadın ərini sevsin.1\n45. "Əl-Kafi": Əhməd... Müəmmər ibn Xəlladın vasitəsilə rəvayət edir: İmam Kazimin (ə) belə buyurduğunu eşitdim: "Allahın rəsulu (s) Cəhşin qızına dedi: "Dayın Həmzə qətlə yetirildi." Qadın istirca1 söyləyib, belə cavab verdi: Mən bunu Tanrı dərgahında bir mükafat sayıram.\nSonra Peyğəmbər (s) buyurdu: "Qardaşın da qətlə yetirildi". Qadın yenə istirca söyləyib, belə dedi: Mən bunu da Tanrı dərgahında bir mükafat sayıram.\nPeyğəmbər (s) buyurdu: "Həyat yoldaşın da şəhid oldu". Bunu eşidən qadın əlini başına qoyaraq vay-şivən etməyə başladı.\nAllahın elçisi(s) bu zaman buyurdu: "Heç bir şey bir qadın üçün onun ərinin yerini verə bilməz".\n46. İmam Sadiq (ə): (Adəm və Həvvanın yaranışı haqda söhət açarkən) buyurdu: Allah-təala Adəmi torpaqdan yaratdıqda mələklərinə ona səçdə etməyi əmr etdi. Sonra Adəmin yatmasına əmr etdi. Həvvanı yaratdı... Adəm (ayıldıqdan sonra) özünə bənzəyən gözəl və zərif bir (dişi) məxluq gördü. Onunla söhbət etdi. Həvva onun anlayacağı bir şəkildə danışırdı. Adəm (ə) soruşdu: "Sən kimsən?"\nDedi: "Mən gördüyün kimi, Allahın yaratdığı bir məxluqam".\nElə bu vaxt Adəm (ə) dedi: İlahi! Bu gözəl varlıq kimdir ki, kənarında olmaq və ona baxmaq mənimlə onun arasında ünsiyyət (bağlılıq) yaradır?"\nAllah-təala buyurdu: "Ey Adəm! Bu bəndəm Həvvadır. İstəyirsənmi ki, sənin həmdəmin, həmsöhbətin olsun və əmirlərinə itaət etsin?"\nAdəm (ə) dedi: "Bəli, ey mənim Tanrım? Mən bütün ömrüm boyu buna görə sənə minnətdar olaram".1\n47. Həzrət Əli (ə): Üç şey ünsiyyət yaradar: (Əri ilə) uzlaşan qadın, layiqli övlad və uyğun dost.2\n48. İmam Zeynülabidin (ə): Həyat yoldaşının haqqı budur ki; sən onun Allah-təala tərəfindən sənə təskinlik bəxş edən və ünsiyyət, bağlılıq yaratmaq üçün əta olunduğunu biləsən. Bil ki, o, Tanrı tərəfindən sənə bəxş olunmuş bir nemətdir. Deməli, ona hörmət etməli və onunla mehriban olmalısan.3\n49. Əl-Xisal: Əbu Xalid Sicistani belə rəvayət edir: İmam Sadiq (ə) buyurdu: Hər kimdə bu beş nemətdən biri olmasa daim həyatı acı, fikri pərişan və qəlbi sıxıntı içərisində olar: Sağlam bədən, əmin-amanlıq, ruzinin çoxluğu, münasib həmdəm.\nMən soruşdum: Münasib həmdəm kimdir?\nBuyurdu(ə): Yaxşı həyat yoldaşı, yaxşı övlad və yaxşı həmsöhbət. Sonra buyurdu: Beşincisi isə (bunların hamısını özündə cəmləyən) asayişdir.4\n50. İmam Hadi (ə): Allah-təala evliliyi qəlblərin bir-biriləri ilə ülfət bağlaması və qohumluq əlaqələrinin yaranması üçün qərar verdi. Onun vasitəsi ilə qohumluq əlaqələrini yaratdı və onu məhəbbət və mehribanlıq mayəsi etdi. Bunda insanlar üçün ilahi nişanələri vardır.1\n51. İmam Rza (ə): Ailə qurmağa hətta (Qurani-kərimdə) aydın şəkildə ayə ilə təkid olunmasaydı və həmçinin (Peyğəmbərimizin) sünnəsində görülməsəydi belə, sösüz ki, qohumlara yaxşılıq etmək, yad insanlarla ünsiyyət qurmaq, qəlblər arasında ülfət yaratmaq, hüquqlara qarşılıqlı riayət etmək, cəmiyyətin artması, həyatın eniş-yoxuşlarına və zəmanənin çətinliklərinə sinə gərməyi öyrətmək məqsədilə övlad tərbiyə etmək kimi (evliliyin sayəsində olan bu xeyirli işlər naminə) hər ağıllı insan evlənməyə həvəs göstərər və hər məntiqli şəxs ailə qurmağa can atardı.2\nهُنَّ لِباسٌ لَكُمْ وَ أَنْتُمْ لِباسٌ لَهُنّ -\nً- وَ لِباسُ التَّقْوى ذلِكَ خَيْرٌ\n- Onlar sizin, siz də onların libasısınız (bir-birinizə həddindən artıq yaxınsınız).3\n- Və təqva libası daha yaxşıdır (xeyirlidir).4\n52. Allahın rəsulu (s): Elə bir cavan yoxdur ki, o, ailə qurduğu zaman şeytan fəryad çəkərək belə söyləməsin: "Vay mənim halıma! Vay mənim halıma! Dininin üçdə iki hissəsini artıq mənin fitnə-fəsadımdan qorudu." Deməli bəndə dininin qalan hissəsini ilahi təqva ilə qorumalıdır.2\n53. Allahın rəsulu (s): Ey cavanlar! Aranızda hər kimin evlənməyə qüdrəti çatırsa, evlənsin. Çünki evlənmək gözü harama baxmaqdan daha çox saxlayar və insanı abırlı, heysiyyətli edər. Hər kimin evlənməyə qüdrəti çatmırsa, oruc tutsun. Çünki oruc tutmaq şəhvəti azaldar.3\n54. "Əl-Kafi": Kəlib ibn Müaviyə Əsədi, İmam Sadiqdən (ə) belə rəvayət edir: Allahın rəsulu (s) buyurdu: "Kim evlənsə, dininin yarısını qoruyub saxlamışdır."4\nBaşqa bir hədisdə isə artırılır: " Və qalan hissəsini isə ilahi təqva ilə qoruyub saxlamalıdır."5\n55. Allahın rəsulu (s): Hər kim ailə qursa, dininin yarısını qazanar, qalan yarısını isə ilahi təqva ilə əldə edə bilər.6\n56. Allahın rəsulu (s): Allah-təala hər kimə ləyaqətli qadın qismət etsə, ona dininin yarısını qorumaqda kömək etmişdir. Bununla belə qalan yarısını ilahi təqva ilə irəliləməlidir.1\n57. Allahın rəsulu (s): İnsan bu üç məqsədlə borc alsa və onu ödəyə bilmədən ölsə, Allah-təala (sanki) onun borcunu ödəməyi öz öhdəsinə alar... (Onlardan biri də,) günah işlətməkdən qorxduğu üçün borc alaraq ailə quran, özünü günahdan qoruyan, amma dünyasını dəyişdiyi üçün onu ödəyə bilməyən şəxsdir.2\n58. İmam Sadiq (ə): Allah-təala öz Peyğəmbərinə (s) lazım olan hər bir şeyi öyrətmişdir. Onlardan da biri budur ki; Peyğəmbərimiz günlərin bir günü minbərə qalxaraq ilahi həmd-sənadan sonra xalqa belə buyurdu: "Ey insanlar! Mərhəmətli və elm sahibi olan Tanrı tərəfindən gələn Cəbrayıl mənim yanıma gəlib, belə söylədi: Yeniyetmə (həddi-büluğa çatmış) qızlar ağacların meyvələrinə bənzəyirlər, yetişdikləri zaman dərilməzlərsə, günəşin şüaları onları xarab edəcək və küləklər onları pərən-pərən salacaq. Yeniyetmə (həədi-büluğa çatmış) qızlar da belədirlər. Onlar həddi-büluğa çatdıqları zaman evlənməkdən başqa dərmanları yoxdur. Yoxsa fitnə-fəsaddan amanda qalmayacaqlar. Çünki onlar da bəşər övladlarıdır.3\nإِنَّ اللَّهَ اصْطَفى آدَمَ وَ نُوحاً وَ آلَ إِبْراهِيمَ وَ آلَ عِمْرانَ عَلَى الْعالَمِينَ (*) ذُرِّيَّةً بَعْضُها مِنْ بَعْضٍ وَ اللَّهُ سَمِيعٌ عَلِيمٌ (*)إِذْ قالَتِ امْرَأَتُ عِمْرانَ رَبِّ إِنِّي نَذَرْتُ لَكَ ما فِي بَطْنِي مُحَرَّراً فَتَقَبَّلْ مِنِّي إِنَّكَ أَنْتَ السَّمِيعُ الْعَلِيمُ (*) فَلَمَّا وَضَعَتْها قالَتْ رَبِّ إِنِّي وَضَعْتُها أُنْثى وَ اللَّهُ أَعْلَمُ بِما وَضَعَتْ وَ لَيْسَ الذَّكَرُ كَالْأُنْثى وَ إِنِّي سَمَّيْتُها مَرْيَمَ وَ إِنِّي أُعِيذُها بِكَ وَ ذُرِّيَّتَها مِنَ الشَّيْطانِ الرَّجِيمِ (*)فَتَقَبَّلَها رَبُّها بِقَبُولٍ حَسَنٍ وَ أَنْبَتَها نَباتاً حَسَناً وَ كَفَّلَها زَكَرِيَّا كُلَّما دَخَلَ عَلَيْها زَكَرِيَّا الْمِحْرابَ وَجَدَ عِنْدَها رِزْقاً قالَ يا مَرْيَمُ أَنَّى لَكِ هذا قالَتْ هُوَ مِنْ عِنْدِ اللَّهِ إِنَّ اللَّهَ يَرْزُقُ مَنْ يَشاءُ بِغَيْرِ حِسابٍ (*) هُنالِكَ دَعا زَكَرِيَّا رَبَّهُ قالَ رَبِّ هَبْ لِي مِنْ لَدُنْكَ ذُرِّيَّةً طَيِّبَةً إِنَّكَ سَمِيعُ الدُّعاءِ\nAllah Adəmi, Nuhu, İbrahim övladını və İmran ailəsini aləmlər (məxluqat, insanlar, bəşər övladı) üzərində seçilmiş (üstün) etdi. Onlar biri digərindən törəmiş bir nəsil idilər. Allah eşidəndir, biləndir! (Ya Rəsulum!) İmranın zövcəsinin (Hənnənin): “Ey Rəbbim, bətnimdəkini sənə xidmətkar (qul) olmaq üçün nəzir edirəm. (Bu nəziri) məndən qəbul et! Əlbəttə, Sən eşidənsən, bilənsən!”- dediyini xatırla! Onu (bətnindəkini) doğduğu zaman: “Ey Rəbbim! Mən qız doğdum”- söylədi. Halbuki, Allah onun nə doğduğunu və oğlanın qız kimi olmadığını yaxşı bilirdi. (Hənnə:) “Mən onun adını Məryəm qoydum, onu və onun nəslini məlun Şeytandan (Şeytanın şərindən) Sənə tapşırıram” (dedi). Belə olduqda, Rəbbi (Məryəmi) yaxşı qəbul etdi, onu gözəl bir fidan kimi böyütdü və Zəkəriyyaya tapşırdı. Zəkəriyya hər dəfə (Məryəmin) ibadət etdiyi mehraba girdikdə, onun yanında bir ruzi olduğunu görərdi. (Zəkəriyya:) “Ya Məryəm, bunlar sənin üçün haradandır?”- dedikdə, o: “Allah tərəfindəndir!”- deyə cavab verərdi. Həqiqətən, Allah istədiyi şəxsə hədsiz ruzi verər! (O zaman) Zəkəriyya Rəbbinə dua edərək dedi: “Ey Rəbbim! Mənə də Öz tərəfindən pak bir övlad bəxş et! Sən, həqiqətən, duaları eşidənsən!”1\n59. Allahın rəsulu (s): Mönin şəxsin evlənməsinə nə mane olur? Bəlkə Allah ona elə övladlar qismət edəcək ki, yer üzünü "La ilahə illəl-lah" (şüarı) ilə dolduracaqlar.2\n60. Allahın rəsulu (s): Yaqubun oğlu Yusif qardaşını gördükdə ondan soruşdu: Ay mənim qardaşım! Məndən sonra axı necə evlənə bildin?\nDedi: Atam mənə evlənməyi əmr etdi və buyurdu: "Əgər yer üzünü Tanrıya həmd-səna oxuyacaq övladlarla doldura bilərsənsə, belə də et."3\n61. İmam Sadiq (ə): (Yusifin (ə) onu tanımayan qardaşı Benyaminlə söhbəti haqqında söylədiyi zaman) : Yusif (ə) soruşdu: Onun (Yusif) üçün nə qədər kədərləndin?\nDedi: Elə kədərləndim ki, on bir övladımın hamısının adını onun adından aldım.\n"Amma ondan sonra (çoxlu) qadınlarla evlənmiş və (çoxlu) övlad sahibi olmusan!"\nMənə dəyərli atam belə əmr etdi: Ailə qur! Bəlkə Allah sənə elə övladlar qismət edəcək ki, yer üzünü Allaha həmd-səna oxumaqla dolduracaqlar.1


Respublica News - Şəhid ailələri və müharibə əlilləri mənzillə təmin edildi\nŞənbə, 20 Mart 2021 09:11\nŞəhid ailələri və müharibə əlilləri mənzillə təmin edildi\nPrezident İlham Əliyevin xüsusi diqqət və qayğısı nəticəsində şəhid ailələrinin, müharibə əlillərinin mənzil və fərdi evlə təminatı proqramı 2018-ci ilə nisbətən bu il 5 dəfəyə yaxın genişlənəcək. 2021-ci ildə onlara 3 minədək mənzil və fərdi ev verilməsi nəzərdə tutulub. Bunu əmək və əhalinin sosial müdafiəsi nazirinin müavini Hidayət Abdullayev Ramana qəsəbəsindəki yaşayış kompleksində şəhid ailələri və müharibə əlillərinə daha 50 mənzilin təqdim olunması tədbirində bildirib. Tədbirdə Milli Paralimpiya Komitəsinin vitse-prezidenti, paracüdo üzrə ikiqat Paralimpiya, ikiqat dünya və yeddiqat Avropa çempionu İlham Zəkiyev də iştirak edib.\nBu barədə nazirliyin ictimaiyyətlə əlaqələr və kommunikasiya şöbəsindən verilən məlumata görə, nazir müavini yeni mənzillə təmin edilən şəhid ailələrini və müharibə əlillərini bu münasibətlə və qarşıdan gələn Novruz bayramı münasibətilə Nazirliyin rəhbərliyi adından təbrik edib, onlara xoş arzularını çatdırıb. Qeyd edib ki, Əmək və Əhalinin Sosial Müdafiəsi Nazirliyi tərəfindən şəhid ailələrinə, müharibə əlillərinə 2018-ci ildə 626 ədəd, 2019-cu ildə bundan 50 faiz çox olmaqla 934 ədəd, 2020-ci ildə isə əvvəlki ilə nisbətən 70 faizə qədər çox olmaqla 1572 mənzil və fərdi ev verilib. Dövlət başçısının 25 yanvar 2021-ci il tarixli Sərəncamı ilə yaxın 5 ildə bu kateqoriyadan olan 11 min şəxs mənzillə təmin ediləcək. H.Abdullayev diqqətə çatdırıb ki, 2021-ci ilin planı üzrə artıq 140 mənzil şəhid ailələri və müharibə əlillərinə verilib. İndiyədək isə şəhid ailələri və müharibə əlillərinə 9300-dək mənzil və fərdi ev verilib. Həmçinin müharibə əlillərinin minik avtomobilləri ilə təminatı tədbirləri də uğurla davam edir. Nazirlik tərəfindən onlara 2018-ci ildə 265 avtomobil, 2019-cu ildə 600, 2020-ci ildə 400 və ümumilikdə indiyədək 7200-dən çox avtomobil verilib.\nİ.Zəkiyev şəhid ailələri və müharibə əlillərinin dövlət başçısı tərəfindən daim diqqət və qayğı ilə əhatə olunduqlarını vurğulayıb. O bu gün yeni mənzillər verilməsinin bunun daha bir təzahürü olduğunu deyib.\nYeni mənzillə təmin olunan şəhid ailələri və müharibə əlilləri yüksək qayğıya görə Prezident İlham Əliyevə minnətdarlıqlarını ifadə ediblər.\nƏlilliyi olan şəxslərin əl işlərindən ibarət növbəti satış-sərgi\nRifaha, firavanlığa, ədalətə, xalqın maraqlarına təminat verən sosial islahatlar\nQəbələ və Şəmkirdə Uşaq Reabilitasiya Mərkəzləri bu il istifadəyə veriləcək


Alışdığımız səbəblər üzündən bəzən bitən münasibətdən sonra növbəti şansımız olmadığını düşünüb keçmiş sevgilimizə geri dönürük. Ancaq istənilən halda arxada qoyduqlarımız olduğu kimi qalmır.\nBu səbəbdən Axşam.az xarici mətbuata istinadən, keçmiş sevgiliyə qayıtmamaq üçün 5 mühüm səbəbi təqdim edir:\nXatirələr sizi rahat qoymaz:\nƏgər münasibətiniz bitibsə, bunun müəyyən səbəbləri olub. Üstəlik, bu zaman bəlkə də bir-birinizin qəlbini qırmısınız. Bütün bunlardan sonra yenidən münasibətə başlamaq bir müddət həyəcanlı olsa da, yenidən həmin problemləri müzakirə etmək istəyiniz yaranacaq. Yəni, keçmişin kölgəsi hər zaman yanınızda olacaq.\nƏtrafdakıların təzyiqi sizi bezdirəcək:\nƏtraf münasibətinizin davam etməsi üçün önəmlidir. Sizi sevən insanlar keçmişdə nə qədər kədərləndiyinizi, hansı problemləri yaşadığınızı bildikləri üçün ikinci cəhdinizə heç vaxt inanmayacaqlar. Sizin yenidən eyni problemi yaşayacağınızı və heç vaxt geri dönməli olmadığınızı tez-tez xatırladacaqlar.\nAğlınızda həmişə sual işarələri qalacaq:\nYaxşı münasibət üçün açıqfikirli olmaq önəmlidir. Amma siz artıq qarşınızdakının nəyi sevdiyini, nədən nifrət etdiyini çox yaxşı bilirsiniz. O cümlədən, o da sizin xasiyyətinizi bilir. Bu səbəbdən hər hərəkətinizi ölçüb-biçmək məcburiyyətində qalacaqsınız.\nİnamsızlıq sizi rahat buraxmayacaq:\n"Keçmişdəki problemləri yenidən yaşasaq, nə olacaq" sualı sizi rahat buraxmayacaq. Ən sadə problemdə ağlınıza gələn ilk sual bu olacaq. Lazım olanda ondan ayrıla bildiyinizi bilmək sizi yoracaq.\nBaşqalarına vermədiyiniz şans sizi düşündürəcək:\nSevgilinizə ikinci şansı verəndə bunun təkrarçılıq olduğunu bilirsiniz. Bu səbəbdən ağlınızda həmişə "Görəsən, başqası ilə daha xoşbəxt ola bilərdim? Vaxt itirirəm" sualı olacaq. Bu şübhə isə sizin xoşbəxtliyinizə mane törədə bilər.\nMaraqlı Baxılıb: 1104 Tarix: 31 may 2017


access_time02/12/2020 13:14 folder_openCəmiyyət\n“Torpaq-uğrunda ölən varsa, vətəndir” deyiblər. Biz qırx dörd günlük İkinci vətən müharibəsi ərəfəsində Qarabağın hər qarışının vətənimiz olduğunu bütün dünyaya sübut etdik. Elə ermənilərin özlərinə də. Çünki düşmən əsgərləri postlardan qaçanda, bizim igid hərbçilərimiz həsrətin və intiqamın gətirdiyi güclə ən təhlükəli postlara doğru qaçır, işğalçının kabusuna çevrilməyə tələsirdilər. Məhz bu səbəbdən də bizim şəhidlərimizlə qarşı tərəfin cəsədləri arasnda yerlə-göy qədər fərq var. Ən azından ruh, əqidə fərqlidir... Bizim bu gün qələbə paradına hazırlaşmağımızın ən səbəbkarlarından birinin məhz həmin şəhidlər olduğunu unutmamalıyıq. Çünki qalibiyyəti xeyli dərəcədə təmin edən onlar idi. 1999-cu il təvəllüdlü hərbi qulluqçu, baş kəşfiyyatçı Ənvər İmanov kimiləri...\n“Sherg.az” olaraq şəhidlərimizi xalqımıza tanıtmaq məqsədilə onların əzizləri, yaxınları ilə həmsöhbət olmağa davam edirik. Bu dəfə qəhrəman döyüşçü Ənvərin nişanlısı Məleykə İbadova ilə danışdıq. O, nişanlısı barədə bunları deyib:\n“Biz sinif yoldaşı idik.. Həmin vaxtdan bir-birimizi sevirdik. Ənvər məktəbi bitirəndən sonra əsgərliyə yollandı. Hərbi xidməti Tovuzun Ağdam kəndində, yəni sərhəd bölgəsində çəkdi.\nHərb sistemində işə başlamalı idi. Hətta sənədlərini vermişdi. Amma məlum hadisələrlə əlaqədar xidmətə çağırıldı. Əsgərlikdən qayıdanda nişanlandıq. Toyumuz olacaqdı, amma atası rəhmətə getdi və koronavirus pandemiyası başladı deyə, toyu təxirə saldıq. Sentyabr ayının 21-də, əvvəlcə, öz rayonlarına getdi. Müharibəyə çağırıldığını deyəndə inanmadım.\nElə bildim, zarafat edir. Lakin sonra başa düşdüm ki, nə bu işdə, nə də Ənvərin dediklərində zarafat var. Ayın 27-si zəng edəndə Tərtərə aparıldığını söylədi. Tapşırdı ki, narahat olmayım. Çox vətənpərvər idi. “Hərbi formanı geyinəndə özümlə qürur duyuram” cümləsi qulaqlarımda səslənir. Gəncə hadisələri vaxtı telefonla danışanda narahatlığımı bildirdim. Cavab verdi ki, öldü var, döndü yoxdur.\nO vaxt təzə əməliyyat olunmuşdu. Qayıtmağı təklif etdim. “Mənə yaraşmaz” cavabı verdi. Dostları da, əsgər yoldaşları da onunla fəxr edirdi. Heç kimə pislik etməmişdi. Əksinə, hamı deyir ki, ən kritik məqamda neçə adama kömək edib. Əsgər yoldaşları elə hey Ənvərin vətənpərvərliyindən danışırlar. Deyirlər, postda itkilər barədə danışanda o, sanki həsədlə “şəhidlik müqəddəs zirvədir” deyirdi”.\nMəleykə xanım Ənvər İmanovun necə şəhid olmasını da açıqladı:\n"Döyüş yoldaşlarının sözlərinə görə, qarşı tərəfdən güllə atılanda hamı əyilir, özünü qoruyurdu. Ənvər isə, əksinə, elə bil, düşmənə meydan oxuyurmuş kimi ayağa qalxırdı. İradlara da “Onlar bizi vura bilərlər?” sualı ilə cavab verirdi. Bir başqası hərbi qulluqçu yaşca nişanlımdan böyük olmasına rəğmən, Ənvərin hər yerə ondan tez getməsindən danışır.\nSon telefon danışıqlarımızda deyirdi ki, hər şeyə hazırlıqlı ol, dözümlü davran. Xankəndidəydilər. Zəng edəndə onun xeyirxahlığını növbəti dəfə təsdiq edən bir məqamı danışdı: deməli, ətrafda hin var imiş. Heyət “İrəli!” əmrini alır. Ənvər orada çox qala bilməyəcəyini və arxadan gələnlərin gec çatacağını bilərək acından ölməmələri üçün toyuq-cücəyə yem verir.\nYəni belə bir insan idi. Oktyabrın 29-da şəhid oldu. Bir yoldaşı ilə birlikdə Xankəndiyə kəşfiyyata gediblər. Sən demə, ermənilər meşədə gizlənibmiş. Qayıdanda top atırlar. Mərmi düz yanına düşür və nişanlım həmin an şəhid olur. Xəbəri gecə aldıq. Səhəri gün isə Sumqayıt Şəhidlər Xiyabanında dəfn etdik”.


İkili standartın yeni təzahürü - separatçını dəstəkləyən beynəlxalq vasitəçilər - ŞƏRH | Report.az\nİkili standartın yeni təzahürü - separatçını dəstəkləyən beynəlxalq vasitəçilər - ŞƏRH\nİkili standartın yeni təzahürü - separatçını dəstəkləyən beynəlxalq vasitəçilər - ŞƏRH Separatçılar, terrorçular böyük dövlətlərə bir-birinə və regionlara təzyiq etmək üçün oyuncaq kimi lazımdır\n26 Noyabr , 2018 15:01\nBakı. 26 noyabr. REPORT.AZ/ Dünyanın ən çox əziyyət çəkdiyi məsələlərdən biri terrorçuluq, o biri isə terrordur. Ermənilər Qafqaza köçürüləndən, Ermənistan dövləti qurulandan bu etnosun Azərbaycana yalnız ziyanı olub. Onların yalnız son 30 ildə həm Ermənistanda, həm də işğal altında saxlanılan Dağlıq Qarabağda isə Azərbaycana və azərbaycanlılara vurduğu maddi, mənəvi ziyan ölçüyə gəlməzdir. Buna son hadisələri nümunə göstərmək kifayətdir. Deməli, 1988-ci ildə 200 mindən çox dinc azərbaycanlı Ermənistandakı öz dədə-baba yurdlarından didərgin salındı. Bu vəhşilikdən gözü doymayan bəhs etdiyimiz etnik qrupun nümayəndələri Qarabağı işğal etməklə yanaşı, yerli azərbaycanlıları soyqırıma məruz qoydular. Təkcə Xocalı soyqırmını xatırlamaq kifayət edər. Bu, onların törətdiyi ən qanlı hadisələrə acı nümunədir.\nƏslində, Ermənistan və bu etnosun təmsilçiləri Azərbaycan və azərbaycanlılara qarşı həm terror edib, həm də separatçılıq fəaliyyəti ilə məşğul olurlar. Separatizm istənilən formada dövlətin və cəmiyyətin fundamental əsaslarını sarsıtmaqla ölkənin milli təhlükəsizliyinə ciddi təhlükə mənbəyi ola bilən fəaliyyət növüdür. Ötən 30 ildə ermənilər və Ermənistan azərbaycanlılara qarşı terrorla məşğul olub, separatçılıq ediblər. Başqa sözlə, onlar hər iki cinayət əməlini törədiblər. Bir çoxları belə düşünə bilər ki, bu etnik qrup Azərbaycan və azərbaycanlılara qarşı o qədər pisliyi, insanlıqdan uzaq davranışı necə edə bilər? Elə məsələ də burasındadır. Heç şübhəsiz, separatçılıq və terror xaricdən dəstəklənməsəydi, başqa cür ola bilərdi. Yəqin heç ermənilər Azərbaycan və azərbaycanlıların (Azərbaycan türklərinin) düşməni də olmazdılar.\nSon həftələr Azərbaycanın işğal altında olan Qarabağ bölgəsindəki erməni icmasının, separatçı rejimin başçısı Bako Saakyanın Fransa, ABŞ və Rusiyaya etdiyi səfərlərə, ortaya çıxan müxtəlif suallara qısaca cavab verməyə çalışacağıq. Hər halda işgəncəyə və zülmə məruz qalmış sağ qalanlar, şahidlər, ermənilərin etirafları və yaxın tarixdəki faktlar sübut edir ki, azərbaycanlıları Ermənistan ərazisindəki Qərbi Azərbaycandan çıxaran ermənilərə əli silahlı sovet əsgərləri, hərbçiləri yardım ediblər. Çünki bu ordunun və dövlətin türklərin yaşadıqları dədə-baba torpaqlarından silah yolu ilə çıxarılması ilə bağlı təcrübəsi var. II Dünya müharibəsi zamanı və 1950-ci illərdə də Azərbaycan türkləri öz yurdlarından bu sayaq çıxarılmışdı. Deməli, ermənilərin son 30 ildə Azərbaycana qarşı etdikləri zülmün arxasında duranlardan biri o vaxtkı SSRİ olub. Azərbaycan müstəqilliyini bərpa etdikdən sonra 1992-ci il fevralın 26-da isə Qarabağdakı terrorçu- separatçılar Rusiyanın 366-cı motoatıcı alayanın yardımı ilə Xocalı soyqırımını törətdi. Yeri gəlmişkən, həmin faciənin iştirakçıları Robert Koçaryan və Serj Sarqsyan sonralar Ermənistana hər biri 8 il prezidentlik etdi. Koçaryan və Sarqsyan Yerevana köçürülməzdən əvvəl Qarabağdakı erməni icmasının başçıları idi. Deməli, Azərbaycan torpaqlarında separatçılıq edib, soyqırım törədənlər Ermənistana prezident seçdirilməklə mükafatlandırılıblar. Dağlıq Qarabağda isə qanlı hadisələr və terror əməlləri nəticəsində separatçı rejim qurulub. Bu rejim həm terrorçu, həm də separatçılıqla məşğuldur.\nDüz 26 ildən artıqdır Dağlıq Qarabağın işğaldan azad edilməsi məsələsinə beynəlxalq vasitəçi rolunda ATƏT-in Minsk qrupu və onun üç həmsədr ölkəsi - ABŞ, Fransa və Rusiya çıxış edir. Ötən həftə separatçı rejimin başçısı Bako Saakyan işğal altında olan Azərbaycan torpaqlarının azad edilməsində beynəlxalq vasitəçilik missiyasını boynuna götürən bu üç dövlətə səfər edib. O, səfərlərini Ermənistan pasportu ilə bu ölkənin vətəndaşı kimi reallaşdırıb. Bu, azmış kimi, Bako Saakyanın səfər etdiyi ölkələrdə maliyyə vəsaiti toplaması üçün şərait də yaradılıb. “Hayastan” fondunun təşkil etdiyi Ümumavropa telemarafonu nəticəsində 1 milyon 242 min 460 avro maliyyə vəsaiti toplanıb. Bu maliyyə vəsaitinin çoxu Fransada yığılıb. Tədbir noyabrın 14-18-də keçirilib. Bako Saakyan bu marafonda iştirak etmək üçün Fransada səfərdə olub. Həmin maliyyə vəsaitinin Ermənistanın Azərbaycanla sərhədində yerləşən Tavuş rayonuna və Azərbaycanın işğal altında olan Qarabağ bölgəsinə xərclənəcəyi deyilir. Fondun təşkilatçılığı ilə noyabrın 22-də Los Ancelosda keçirilən illik telemarafonda 11 milyon 109 min 633 dollar ianə toplanıb. Təşkilatçılar bu maliyyə vəsaitini Azərbaycanın işğal altında olan Dağlıq Qarabağ bölgəsinə göndəriləcəyini bildiriblər. Noyabrın 24-də isə separatçıların başçısı Rusiyaya səfər edib. Həmin maliyyə vəsaitlərinin hansı niyyətlə xərclənəcəyi məlum deyil. Çünki bu təşkilatın fəaliyyətində şəffalıq olmayıb. Yeri gəlmişkən, cari ilin iyulunda “Hayastan” Ümumerməni Fondunun direktoru Ara Vardanyan ictimai təşkilatda səlahiyyət həddini aşaraq külli miqdarda maliyyə vəsaitini mənimsəməkdə şübhəli bilinərək həbs edilib. Bildirilib ki, o, son bir həftədə Fondun bank hesabından qumarxanaya “onlayn” 29 min dollar (14 milyon dram) köçürüb. 2016-2018-ci illərdə isə bu rəqəm 250 min dollardan çox olub. Bir neçə ay əvvəl Helsinki Vətəndaş Assambleyasının Yerevandakı ofisinin rəhbəri Artur Sakunts bildirmişdi ki, Ermənistanın Rusiyadan aldığı 500 milyon dollar kreditin aqibəti məlum deyil. O, Lins Fondunun Ermənistana qoyduğu sərmayənin aqibətinin də məlum olmadığını bildirib. A.Sakunts “Hayastan” Ümimerməni Fondunun fəaliyyətindəki korrupsiya və mənimsəmə hallarından da bəhs edib: “Biz nəticəni - yaxşı yolları, infrastrukturu görməsək də, kreditləri ört-basdır etməyə davam edirik. Belə aydın olur ki, müqavilələr kredit vəsaitini mənimsəmək üçün imzalanırmış. İndi biz onları bütün dünyaya ödəyirik”. Qeyd edək ki, Lins Fondu 1989-cu ildə erməni mənşəli ABŞ biznesmeni Kirk Kerkoryan tərəfindən təsis edilib. Fond 22 il ərzində ABŞ, Ermənistan və Livandakı ermənilərin müxtəlif layihələrinə xeyriyyəçilik məqsədilə 1,1 milyard dollar maliyyə vəsaiti xərcləyib. Deməli, belə çıxır ki, həmin ölkələrdən Ermənistana və Dağlıq Qarabağdakı ermənilərə müxtəlif layihələr adı altında maliyyə yardımları edilir. Bu yardımlar isə onlara Azərbaycan torpaqlarının işğal altında daha uzunmüddətli qalmasına köməklik etməkdir. Dolayı yolla həmin dövlətlər Azərbaycan torpaqlarının işğal altında saxlanılmasında iştirak edirlər. Belə bir vəziyyətdə vasitəçilik edənlər isə münaqişənin dinc yolla həllindən danışır, ədalətli mövqe tutduqlarını göstərməklə “qatığın qara olduğunu” sübut etməyə səy göstərirlər. Yazının əvvəlində verdiyimiz sualın cavabı buradan aydın olur. Ermənilərin və Ermənistanın Azərbaycana qarşı əməllərinə əvvəllər SSRİ kömək edirdirsə, indi bunun miqyası böyüyüb: onların adı beynəlxalq vasitəçilərdir. Vasitəçilər bununla bölgənin təhlükəsizliyinin təhdidinə yardım edir, onun inkişafına, Cənub Qafqaz respublikalarının əməkdaşlığına mane olurlar.\nNəhayət, bir məsələyə də diqqəti yönəltmək istərdik. Orta Asiya ölkələrində və başqa dövlətlərdə ekstremist təşkilatlarda terrorçular tərəfindən döyüşənlər ölkə vətəndaşlığından çıxarılır, onlara qarşı cinayət işi başlanır. Azərbaycan, Rusiya, Fransa və ABŞ-da da oxşar qanunlar mövcuddur. Avropa ölkələrində terror və separatçılıqla məşğul olmuş istənilən şəxs və ya təşkilatın başçısı ABŞ, Fransa və ya Rusiya vətəndaşı kimi Azərbaycanın dövlət sərhədlərini rəsmi olaraq nə keçə, nə də burada telemarafonlar təşkil edib belə tədbirlərə qatıla bilər. Ancaq ABŞ, Fransa və Rusiya Bako Saakyanın ölkə daxilində sərbəst fəaliyyət göstərib hərəkət etməsinə şərait yaratmaqla beynəlxalq hüquqa hörmətsizilk göstərib.\nFərz edək ki, terrorçu İŞİD-in başçısı əl-Bağdadi Ermənistan vətəndaşı pasportu ilə ABŞ, Fransa və Rusiyaya səfər edir, məsciddə din xadimləri ilə görüşlər keçirir, öz tərəfdarlarına ianə toplayır. Vaşinqton, Paris və Moskva buna yol verərmi?! Əlbəttə, çox doğru olaraq, yol verməz. Bəs onda Azərbaycan üçün təhlükəli olan bir rejimin başçısına niyə belə lütfkarlıq göstərilir? Yaxud başqa bir misal. İspaniyanın Kataloniya muxtar bölgəsinin separatçı keçmiş lideri Karles Puçdemonun Belçikada qalmasına və İspaniyaya qarşı fəaliyyət göstərməsinə imkan yaradılır. Belə bir münasibət İspaniyanın ərazi bütövlüyünün parçalanmasının dəstəklənməsi deyilmi?! Bu qənaətə gəlmək olar ki, separatçılar, terrorçular böyük dövlətlərə oyuncaq kimi lazımdır. Onlar bu əlaltılar vasitəsilə bir-birinə və regionlara təzyiq edə bilirlər.\nRus versiyası Новое проявление двойных стандартов - поддержка международными посредниками сепаратистов - КОММЕНТАРИЙ\nİngilis versiyası New manifestation of double standard - international mediators supporting separatist - COMMENT


“Qarabağ Azərbaycandır” ! deməklə Ali Baş Komandan xalqına şanlı Zəfəri yaşatdı\n29 Noyabr 2021 13:16 | 1 120\nSon 30 ildə xalqımızın ən böyük nailiyyəti torpaqlarımızın mənfur ermənilərin işğalından azad olunmasıdır. Zəfərlə başa çatan 2-ci Qarabağ müharibəsi hər bir azərbaycanlının ürəyində sonsuz qürur hissi yaradır. Xalqımız hələ də bu qələbə sevincini yaşamaqdadır. Ali Baş Komandanın “Vətən müharibəsi” adlandırdığı bu müharibə cəmi 44 gün sürdü. Qısa müddət ərzində erməni işğalçı və muzdlu əsgərlərinə havadan və qurudan ağır zərbə vuraraq bütün istiqamətdə üstünlüyü əldə edən müzəffər Ordumuz “erməni işğalçı qüvvələri” mifini darmadağın etdi. Ermənistan hakimiyyətini və onun işğalçı qüvvələrini 44 gün ərzində 3 dəfə atəşkəs yalvarmalarına və nəhayət təslim olmağa məcbur etdi. Bugünədək tarixdə bərabəri olmayan qısa zaman kəsiyində Ali Baş Komandanın “dəmir yumruq” adlı öncədən qələbəyə hesablanmış, planlı müharibə ilə elə bil zəfər səlnaməsi yazdı ki, bu barədə xarici dövlətlər bundan sonra da öz hərbi qərargahlarında, hərbi tədqiqat müəssisələrində və hərb dərsliklərində çox yazacaq və araşdıracaqdır. Başqa heç bir yol Ermənistanı qalib ölkəyə çevirmək iqtidarında deyil. Vətən müharibəsində qədirbilən xalqımızın Ali Baş Komandanın ətrafında sıx birləşərək, 30 ilə yaxın müddətdə işğal altında olan torpaqlarımızın azad olunması həm də xalq-iqtidar birliyinin parlaq təcəssümüdür.\nYaşadığım Saatlı rayonunda, sakinlərin müharibə başlayan ilk gündən, böyük əhval-ruhiyyə və hər gün səbrlə qələbə çalacağı ümidi ilə Ali Baş Komandanın bütün tapşırıqlarına səfərbər olaraq necə həvəslə əməl etmək istəyinin açıq-aşkar şahidi olurdum. Ali Baş Komandanın isə qətiyyətli açıqlaması və ordumuzun öncə strateji əhəmiyyətli torpaqlarımızı azad etməsi sakinlərimizi hamılıqla həddindən artıq çox sevindirirdi. O günləri unutmaq mümkün deyil və unutmayacağıq. Rayon rəhbərliyindən başlamış sıravi sakinin böyük həvəslə, yorulmadan müharibənin zəfərlə bitməsi üçün əlindən gələn hər şey etdiyini görürdüm. Yeni Azərbaycan Partiyası Saatlı rayon təşkilatı üzvlərinin sadə insanlarla birlikdə ön cəbhədə işğaldan azad olunmuş səngərlərin möhkəmlənməsi üçün böyük maşın təkərlərinin yol kənarındakı piyada səkilərə necə həvəs və enerji ilə yığdıqlarını, yorulmadan cəbhə xəttinə daşınmasını görür və qürur hissi keçirirdim. Hətta müharibə başladığı ilk üç-dörd gündən sonra rayonda hər beş-on metrdən bir məsafədə milli kimliyimiz, qürurumuz olan üçrəngli bayrağımızın ucaltmasını rayon İcra Hakimiyyətinin alqışlaması və buna şərait yaratması, özünün bu məsələdə nümunə olması ruh yüksəkliyi yaradır və insanları qələbəyə ruhlandırırdı. Mən bu əhval-ruhiyyəni evlərin damında, küçələrdə, qapılarda, maşınlarda dalğalanan bayraqlarımızdan da açıq-aşkar görür və hiss edirdim. Pandemiya statistikasının günbəgün artmasına baxmayaraq, rayon əhalimizin rəhbərlik ilə bir yerdə rayonumuza gətirilən, vətən uğrunda ən uca zirvəyə, şəhidlik zirvəsinə ucalan qardaşlarımızın dəfnində demək olar ki, hamılıqla iştirak etməsi və bu istəyi şəhid ailələrinə yaxından dəstək olmasını və ölkəmizin Ali Baş Komandanımızın siyasi-hərbi təcrübəsi ilə qələbənin yaxında olacağını göstərirdi.\nPrezident İlham Əliyev yürütdüyü uğurlu həm daxili, həm də xarici siyasəti nəticəsində şanlı zəfərimizlə bitən vətən müharibəsindən sonra ölkəmizdə görünməyən düşmən və bütün dünya ölkələrini öz ağuşuna alaraq məhv etməyə çalışan, iqtisadiyyatını çökdürən Covid 19-u nəzarətə götürdü yaratdığı və Operativ Qərargahın fasiləsiz səyi ilə yoluxma sayı az vaxtda minimuma endi. Qələbə üstündən xalqına qələbə qazandıran uzaqgörən lider Xalqın ona olan sevgisini və inamını dahada artırdı. Pandemiyanın qarşısında aciz qalan, hər gün yoluxma və ölüm sayının dayanmadan artdığı, iqtisadiyyatının çökdüyü Avropa və böyük güc dövlətləri Azərbaycanda bu virusa yoluxma halının ciddi nəzarətə götürülərək, azalmasına böyük təəcüblə baxır və öz ölkələrində bu təcrübəni həyata keçirməyə çalışırdılar. Möhtərəm prezidentimiz bu problemin həllində də bütün dünyaya nümunə oldu və yeni təcrübə nümayiş etdirdi.\nMəlumunuz olduğu kimi, möhtərəm Prezidentimiz 2021-ci ili dahi Azərbaycan mütəffəkkiri Nizami Gəncəvi ili elan etmişdir. Bu il pandemiya imkan verəcəyi vaxtda Nizami Gəncəvinin 880 illiyi ilə bağlı Nazirlər Kabinetinin qərarı ilə müxtəlif tədbirlər keçiriləcəyini düşünürəm. Nizami Gəncəvi dövrünün ən görkəmli şairi olub və bütün dünyaya ədəbiyyatımızı tanıtmışdır. Mən deyərdim ki, dahi Nizami Gəncəvini Azərbaycan dünyaya bir söz xəzinəsi olaraq bəxş etmişdir. Nizami Gəncəvinin əsərlərindən bütün dünya yararlanmış və bu böyük zəngin xəzinəyə hələ də istinad olunur. Mən vətən müharibəsində Ali Baş Komandanın qətiyyəti və Ordumuzun qəhrəmanlığı ilə əldə etdiyi o möhtəşəm qələbədə iştiraklarına, tariximizin yeni səhifəsinin şahidləri olduqlarına və nəhayət daima qalib xalq kimi yaşayacağımıza görə fəxr edirəm, qürur hissi keçiriəm. Mən bir daha Vətən müharibəsində qazandığımız möhtəşəm qələbədə şəhid olmuş bütün şəhidlərimizə Allahdan rəhmət, valdeynlərinə isə səbr diləyirəm. Fəxrlə qeyd edirəm ki, ölkəmizdə xalqımızın sosial-rifah halına, işıqlı sabahına hesablanmış bu siyasətin əsasını müstəqil və müasir Azərbaycanın memarı və mənim idealım Ulu öndər qoymuşdur. Hazırda isə həmin siyasəti yeniləşdirərək, inkişaf etdirərək, müasir formada Azərbaycanda bütün sahələri dinamik inkişaf etdirən və uğurla yürüdən Ulu Öndər məktəbinin layiqli davamçısı, qətiyyətli Prezident İlham Əliyevdir.\nHörmətli Prezidentimiz mən əminəm ki, xalqımız sizinlədir. Bütün saatlılar sizinlə qürur duyur. Var olun Ali Baş Komandanımız! Allah müzəffər Ordumuzu qorusun! Siz adınızı Azərbaycan tarixinə qızıl hərflərlə yazdırdınız.Əziz Ali baş komandanım, Siz eyni zamanda,bütün Türk Dünyasının qəhrəmanısınız. Nəhayət,cənab Prezident, rəhbərliyinizlə 30 illik torpaq həsrətinə son qoyulduğuna, Müzəffər Ordumuzun şücaəti ilə qazandığı qələbəyə görə sizə təşəkkür və minnətdarlığımızı bildirirəm. Mən düşünürəm ki, Siz Azərbaycan Respublikasının “Milli qəhrəman”ısınız. Qarabağ Azərbaycandır!\nYeni Azərbaycan Partiyası Saatlı rayonu 15 saylı partiya təşkilatının sədri


Azərbaycan Respublikasının Prezidenti yanında Bilik Fondunun fəaliyyətinin əsas istiqamətlərindən biri bilik mənbəyi olan kitaba marağın artırılması, əhaliyə mütaliə mədəniyyətinin aşılanmasıdır. Bununla bağlı mütəmadi olaraq “Ev kitabxanası”, “Məscid kitabxanası”, “İmzalı görüş” layihələri, “Oxuyaq və oxudaq” aksiyaları həyata keçirilir, kitabsevər ailələrə, dini məbədlərə, uşaq və qocalar evlərinə, təhsil ocaqlarına, məişət və iaşə obyektlərinə kitablar hədiyyə olunur.\nBilik Fondu 2015-ci ildən başlayaraq, “Dini maarifləndirmə” layihəsi çərçivəsində məscidlərin, kilsə və sinaqoqların dini və dünyəvi ədəbiyyat nümunələri ilə təminatı missiyasını uğurla davam etdirir.\nFond tərəfindən ibadət ocaqlarına xalqımızın həyat tərzinə çevrilmiş multikulturalizmi və tolerantlığı, dövlətlə din arasında sivil münasibətləri, ölkəmizdə bərqərar olmuş dini həmrəyliyi təbliğ edən, milli-mənəvi və dini dəyərlərimizdən bəhs etməklə azərbaycançılıq məfkurəsinin möhkəmlənməsinə xidmət göstərən müxtəlif növ nəşrlər hədiyyə edilib. Məscidlərə verilən bütün kitablar Azərbaycan Respublikası Prezidentinin “Azərbaycan dilində latın qafikası ilə kütləvi nəşrlərin həyata keçirilməsi haqqında” 2004-cü il 12 yanvar tarixli Sərəncamına uyğun olaraq nəfis tərtibatla nəşr edilmiş, yüksək poliqrafik keyfiyyətdə işıq üzü görmüş və və yüksək dini qurumlar tərəfindən tövsiyə olunmuş çap məhsullarıdır. “Məscid kitabxanası” təkcə dindarlar üçün deyil, hər bir kitabsevərin üzünə açıqdır.\nFəaliyyətə başladığı dövrdən Bilik Fondu “Məscid kitabxanası” layihəsi çərçivəsində Azərbaycanın müxtəlif bölgələri əhatə olunmaqla şəhər, qəsəbə və kəndlərdə yerləşən 50-dən çox dini məbədə 2500-dən çox kitab hədiyyə edib. Bunların arasında abadlaşdırılmasında Fondun iştirak etdiyi Bərdə İmamzadə Kompleksi, ərazisi Fondun dəstəyi ilə müxtəlif etnik qrupları təmsil edən gənclər tərəfindən yaşıllaşdırılmış Zaqatala rayonunun Əliabad qəsəbə Məscidi, Bakı şəhərinin Fatmayi, Mehdiabad, Nardaran, Sahil, Lökbatan, Buzovna, Müşviqabad, Sanqaçal qəsəbə məscidləri, Şamaxı Cümə Məscidi, Ağdaş, Göyçay, Tərtər, Cəlilabad, Qobustan, Astara, Masallı, İsmayıllı, Oğuz, Qax, Şəki, Zaqatala, Balakən şəhər məscidləri, Cəlilabad rayonunun Cocuq Mərcanlı, Beyləqan rayonunun Qaralar, Astara rayonunun Pensər və Şiyəkaran, Lənkəran rayonunun Cil, Masallı rayonunun Hişkədərə, Siyəzən rayonunun Zarat, İsmayılli rayonunun Lahıc, Zaqatala rayonunun Yuxarı Tala, İsmayıllı rayonunun Qubaxəlilli, Quba rayonunun Pirvalid kənd məscidləri də var. Azərbaycan Respublikası Dini Qurumlarla İş üzrə Dövlət Komitəsi, Azərbaycan Milli Elmlər Akademiyasının Mərkəzi Elmi Kitabxanası tərəfindən Bilik Fonduna təqdim edilən və dini məbədlərə hədiyyə olunan kitablar xüsusi maraqla qarşılanır.\nLayihə şərti olaraq “Məscid kitabxanası” adlandırılsa da, kitab hədiyyə edilən dini məbədlər sırasına Quba rayonu Qırmızı qəsəbədəki Giləki və Altı günbəz sinaqoqları, Qəbələ rayonu Nic qəsəbəsinin Cotari Alban-Udi kilsəsi, Oğuz rayonununYəhudi sinaqoqu da daxildir.\nMasallı Cümə məscidi dini icmasının sədri və axundu Vaqif Mikayılov Bilik Fondunun əhalinin, xüsusilə də gənclərin dini maarifləndirilməsinə xidmət edən layihələrini\nyüksək dəyərləndirir: “Bilik Fondu tərəfindən bizim məscidə dini ədəbiyyatla yanaşı, dünyəvi ədəbiyyat nümunələri də hədiyyə olunub. Məscidlərə maarifçiliyə xidmət edən, insanların bədii zövq və biliklərini, dünyagörüşünü artıran kitabların hədiyyə edilməsi, “Məscid kitabxanası”nın yaradılması olduqca dəyərli fikirdir. Bu missiyanı uğurla yerinə yetirən Bilik Fondunun cənub bölgəsində ardıcıl tədbirlər həyata keçirməsi təqdirəlayiqdir. Belə layihələrin davamlı olmasını arzulayırıq”.


Londondakı ən yaxşı abidələri kəşf edin Səyahət xəbərləri\nLondonun əlamətdar yerləri\nSusana Garcia | | Şəhərlər, London\nLondon ən məşhur ziyarətlərdən biridir kiçik səyahətlər edildikdə. Mükəmməl bazarları və inanılmaz abidələri olan çox maraqlı bir şəhərdir. Şübhəsiz ki, buraya maraq göstərən hər şeyi görmək bir neçə gün çəkir, ona görə də əsas abidələrindən danışacağıq.\nBu Londonun görməli yerləri şəhərin müxtəlif yerlərindədir, lakin yürüş məsafəsində olanların bir çoxu var, buna görə asanlıqla görünə bilərlər. İnanılmaz Westminster Abbeyinə və ya London Tower-a heç kim laqeyd qalmır, ona görə də əsas abidələrinin siyahısını hazırlamağınızı məsləhət görürük.\n3 London qalası\n4 Westminster abbatlığı\n5 Westminster Sarayı\n7 San Pablo kafedral kilsəsi\nBig Ben necədir Parlament Evlərinin Saat Qülləsi. Bu qüllə şəhərin ən çox təmsil olunan simvollarından və ilk görüləcək şeylərdən biridir. Bu qala əslində içəridə yerləşən böyük bir zəngdir. Gecə-gündüz işıqlandığı zaman keçirməyiniz tövsiyə olunur. Zəngləri dəqiqdir və hər gün BBC radiosunda yayımlanır, çünki şəhərdəki vaxta işarədir.\nBuranın yaşayış yeri XNUMX-cu əsrdən bəri Britaniya Kral Ailəsi. İçəridə bir neçə ay ziyarət etmək mümkündür. Turistləri sarayın qarşısına toplayan ən əhəmiyyətli şeylərdən biri də gözətçinin məşhur bir dəyişikliyidir. May-iyul aylarında hər gün səhər saat 11: 30-da, ilin qalan hissəsi isə hər gün baş verir, buna görə darıxmaq demək olar ki, mümkün deyil. Bir az əvvəldən getməlisən, çünki bir çox turist onu görmək üçün toplaşır və paradı və dəyişikliyi yaxşı bir perspektivdən görmək üçün yaxşı bir yer tapmalısan.\nLondon Qülləsinin qaranlıq bir tarixi var və bu da belədir 900 il ərzində bu həbsxana idi monarxı incidənlər kilidləndi. Görünür burada işgəncə gördülər və bu səbəbdən şəhərin tarixində qaranlıq bir şey kimi xatırlandı. London Qülləsi içərisində qədim qılınc və ya taclı Qüllənin ən yaxşı hissələrindən biri olan Crown Jewels-i görə bilərsiniz. Ağ Qala mərkəzi bina və ən qədim inşaat yeridir. Bu qüllə həm də royalti üçün bir orta əsr sarayı idi və bu səbəbdən içəridə otaqlar üçün ayrılmış ərazini görə bilərsiniz. London Qülləsindəki qarğalar gözə çarpır, çünki onlara qulluq etməkdən məsul olan bir nəfər belə var, çünki əfsanə deyildiyi kimi, əgər qala qala çökəcək.\nBu abbatlıq Londondakı ən qədim məbəddir və Big Ben yaxınlığında yerləşir. İndiki binada Gotik üslubunu aydın şəkildə görə bilərsiniz. Burada Uels Şahzadəsi Diananın dəfni kimi mühüm hadisələr baş verdi. İçərisində onun yaxşı qorunub saxlanılmış orta əsr memarlığını, eyni zamanda Charles Dickens və ya Şekspirin dəfn olunduğu şairlərin köşesi deyilən məşhur insanların məqbərələrini və məzarlarını görə bilərsiniz. Digər görməli yerlər gözəl monastırlar və San Eduardo Taxtıdır.\nBu binadan əvvəl bir saray var idi 1834-cü ildə böyük bir yanğın yaşadı. Monastırlar və ya Westminster Hall kimi sarayın yalnız kiçik bir hissəsi xilas edildi. Bu sarayı yay aylarında şənbə günləri ziyarət etmək olar, buna görə hamı onu görmək imkanına malik deyil, çünki uçuşlar başqa vaxtlarda ucuzdur.\nbu Victoria çəkmə körpüsü Londonun simvollarından biridir. Yaxından baxıldıqda təsirli olur, buna görə də gəzmək mütləqdir. Körpünün qaldırıldığı zaman körpünün qaldırılma sistemlərinin necə işlədiyini görərək onun daxili hissəsini ziyarət edə bilərsiniz. Bu körpü London Tower-in yanında yerləşir, belə ki, artıq ortaq bir ziyarət edə bilərsiniz.\nSan Pablo kafedral kilsəsi\nLa Müqəddəs Paul Katedrali dünyanın ikinci böyük yeridir, şəhərdəki digər abidələrin kölgəsində qalsa da. Möhtəşəm günbəzi, uzaq məsafədən görünən ən görkəmli şeydir. Möhtəşəm günbəzini görmək, bir neçə pilləkənə qalxmaq və ya altındakı şifrələri görmək, içəridə ziyarət edilə bilən nöqtələrdən biridir.\nEl Londonun böyük atəşini anma abidəsi XVII əsrdə tikilmişdir. 1666-cı ildə şəhərin böyük bir hissəsini məhv edən və yenidən dirçəlməli olduğu böyük yanğını xatırladan bir sütundur. İnteryerinə girib inanılmaz mənzərələrin olduğu zirvəyə qalxmaq üçün 311 pilləli spiral pilləkənlə qalxa bilərsiniz.\nMəqaləyə tam yol: Səyahət xəbərləri » Şəhərlər » Londonun əlamətdar yerləri


Azərbaycanda yumurta limitlə satılır? - AÇIQLAMA\nRəsmilər benzin və dizelin bahalaşmasının hər nə qədər ərzaq qiymətlərinə təsir etməyəcəyini bəyan etsələr də, yanvar ayının 15-dən sonra mağaza və marketlərdə ərzaq mallarının qiymətləri sürətlə qaldırılır. Bəzi məhsullar 2-3 qəpik deyil, 1-2 manat həcmində bahalaşıb. Hətta ölkəmizdə istehsal edilən yumurta belə, bu bahalaşma fonunda qıtlaşmağa başlayıb.\nAnTv.az xəbər verir ki, modern.az-ın əməkdaşı yanvarın 28-də Bakıdakı “Bravo” supermarketində – yumurtanın limitlə satıldığının şahidi olub.\nBelə ki, Azərbaycanda ən böyük mağazalar şəbəkəsində bir müştəriyə 30-dan artıq yumurta satılmır.\nBəzi mağazalarda isə ümumiyyətlə yumurta tapmaq müşkülə çevirilib. Satıcılar bunu yumurtanın az istehsal olunması ilə əlaqəndiriblər.\nMəsələn, son günlər “Araz” Supermarketlər şəbəkəsinin şəhərin müxtəlif yerlərindəki satış nöqtələrində axşam saatlarında yumurta qəhətə çıxır.\nAzərbaycan Respublikası Quşçular Cəmiyyətinin sədri Aydın Vəliyev açıqlamasında deyib ki, yumurta istehsalında azalma yoxdur:\n“Ayrı-ayrı mazağalar yumurtanı bağladıqları müqaviləyə əsasən alır. Ola bilər ki, tələbat artanda satışı tənzimləmək üçün belə bir üsula əl atıblar. Amma ümumilikdə istehsal həmişəki qaydadadır və yumurta xaricə ixrac edilmir”.\nYumurta qiymətlərinə gəldikdə, sədr deyib ki, ölçüsündən asılı olaraq, qiymətlər dəyişir:\n“Yumurtaya müəssisədə çeşidlənərkən müxtəlif xüsusiyyətlərinə – iriliyinə, xırdalığına və s. görə fərqli qiymətlər qoyulsa da, satış mərkəzlərində bütün çeşiddə olan yumurtalar qarışdırılaraq eyni qiymətə satılır. Tutaq ki, satışa üç-dörd çeşiddə yumurta verilir. Marketlər yumurtanı müəssisədən fərqli qiymətə alır, amma qarışdırıb hamısını çeşidinə görə daha bahalı olan yumurtanın qiymətinə satır. Mağaza 10 qəpiyə aldığı yumurtanı, 12-13 qəpiyə aldığı yumurtanın qiymətinə satır. Buna isə biz cavabdeh deyilik”.\nA.Vəliyev onu da bildirib ki, ölkəyə xaricdən gətirlən toyuq ətinə qoyulmuş gömrük rüsumunun artırılmasının yerli quşçuluq bazarına müsbət təsirini hələ bir neçə aydan sonra görmək mümkündür:\n“Bazarlara əvvəlldən o qədər çox məhsul doldurulub ki, bəlkə onları gələn ilin aprel-may aylarına qədər ancaq satıb qurtarmaq mümkündür”.